Homo Divisus - Wikipedia\nHomo Divisus zo ur romant skiant-faltazi polonek savet gant ar skrivagner polonat Konrad Fiałkowski, embannet e 1979 gant an ti-embann Iskry e Varsovia.\nTroet e oa bet e galleg gant ar slavegourez Laurence Dièvre (1950-) ha skeudennaouet golo al levr gant Franck Limido. Embannet e voe gant Albin-Michel (Homo divisus an titl anezhañ) e miz Ebrel 1983 : gant an 58vet oberenn-mañ e voe klozet an dastumad Super-Fiction, renet gant Georges H. Gallet (1902-1995) ha Jacques Bergier (1912-1978).\nDihuniñ a reas ha klask fiñval hep dont a-benn avat. Neuze e krogas an aon ennañ. Dalc'het en devoa soñj eus ur gwallzarvoud skrijus war ur gourhent riellet. Koulskoude e oa bev c'hoazh ha, bremañ, e c'halle santout un tokarn o waskañ war e zaouividig.\nPadal, Stef Korn a oa war-nes kompren e oa marv-mik ; met, goude bezañ bet yebarekaet e oa « padet » dekvloavezhiadoù ha dekvloavezhiadoù er stad-mañ. Marteze muioc'h ! Bremañ e oa bet adlakaet en e blom ent-kalvezadel. Hag en em gavout a rae en un iskis a ved, a-zindan veli ur « Mestr » kevrinus, un dreistreizhiad emzesket dreistsperedek, mestroniet gant ar C'huzul Bedel.\nUr bed e-lec'h m'eo luziet pep tra abalamour ma'z eus eus un dreistijinenn, ar Fantatron, hag a grou touelloù, hunvreoù — un dreistgwirvoud a-bezh ken kempoell hag ar gwirvoud e-unan. Ha pelec'h emañ al linenn vevennañ neuze ? Ha gwirion eo Koma, ar vredkalvezourez yaouank e karg d'azgouestaat anezhañ, gwirion eo pe n'eo nemet un « tasmant », un evodad eus ar Mestr ? Marteze an eiladez eus Kar, pried tener Korn en e vuhez kent ? Hag eñ e-unan, troet e siborg, ne vije nemet un tasmant all, bet ganet eus un ijin diroll ?\n↑ (fr) Homo divisus el lec'hienn nooSFere.\n↑ Da-heul Syzygy, titl an hini kentañ, e voe embannet seizh levr all ha hanter-kant betek 1983.\nAdtapet diwar « https://br.wikipedia.org/w/index.php?title=Homo_Divisus&oldid=1909871 »\nKemmoù diwezhañ degaset d'ar bajenn-mañ d'an 23 Eos 2021, da 19:09.


Somaliland (Soomaaliland e somalieg) a oa gwechall un drevadenn saoz war aod Korn Afrika. E 1960 e oa bet unanet gant Somalia italian da vont d’ober Republik Somalia. D’an 18 a viz Mae 1991 e oa en em zistaget diouzh Somalia. Abaoe avat n’eo bet anavezet republik Somaliland gant gouarnamant estren ebet.\nGer-stur : لا إله إلا الله محمد رسول الله (arabeg)\n"N’eus Doue nemet Allah; Mohammed eo kannadour Allah"\nKan broadel: Saamo ku waar\n(ha kêr vrasañ) Hargeysa\nSomalieg hag arabeg\n- Prezidant Ahmed M. Mahamoud Silanyo\n- Besprezidant Abdirihman Abdillahi Ismailof Kulmiye\n- embannet 18 a viz Mae 1991\n- Hollad war-dro 137 600 km²\n- istimadur 2005 3 500 000 ()\n- Stankter 26/km²\nEmañ Somaliland etre Etiopia er c’hornôg hag er su, Djibouti er gwalarn, Pleg-mor Aden en norzh, ha rannvroioù emren Maakhir ha Puntland (Somalia) er reter. Harzoù Somaliland er reter n’int ket sklaer, rak n’eus ket emglev warno gant renerien Puntland ha Maakhir. Hargeysa eo ar gêr-benn.\nKregiñ a reas an trevadennerezh saoz e 1884. E-pad an Eil brezel-bed e voe aloubet gant arme Italia e 1940, ha staget ouzh an trevadennoù italian all (Eritrea, Somalia), hogen adaloubet e voe gant ar Saozon bloaz war-lerc'h.\nD'ar 26 a viz Mezheven 1960 e teuas Somaliland da vezañ dizalc'h diouzh ar Rouantelezh Unanet. Ur vro anezhi hec'h-unan e voe e-pad pemp devezh a-raok en em unaniñ gant Somalia italian d'ar 1añ a viz Gouere, da vont d'ober Republik Somalia. Hogen e-pad pell e voe dizemglev etre ar meuriadoù disheñvel hag enebiezh etre o fennoù evit mont e penn ar vro.\nEr bloavezhioù 1980 e voe brasoc'h-brasañ an dizemglev-se, ha da-heul bloavezhioù a emgannoù e voe embannet republik Somaliland, evel ur stad distag diouzh Somalia, e 1991. En em ren a ra abaoe evel ur stad dizalc'h met n'eo ket bet anavezet evel-se betek-henn er bed, daoust m'he deus darempred gant un nebeud stadoù en diavaez (Djibouti, Etiopia, Breizh-Veur...).\nKOSTIOU Jeremi, Lakaat war wel ha treuzkas sevenadur Soomaaliland, e Le Peuple Breton/Pobl Vreizh, miz Genver 2021, niv. 684, p. 19.\nAdtapet diwar « https://br.wikipedia.org/w/index.php?title=Somaliland&oldid=1986865 »\nDernière modification le 20 Ebr 2022, à 16:01\nKemmoù diwezhañ degaset d'ar bajenn-mañ d'an 20 Ebr 2022, da 16:01.


123 okted lamet , 8 vloaz zo\nStumm eus an 10 Her 2013 da 14:35 (kemmañ)\n* adalTroidigezh kreiz ar bloavezhioùeus '60 en doa pourchaset d'ar gelaouenn "Preder", e yezh "SADED", un droidigezh eus "Le Discours de la Méthode"'' gant [[René Descartes]], "''An Displeg war an Hentenn"'', e-kreiz ar bloavezhioù '60 evit ar gelaouenn ''Preder'', e yezh SADED.\n* "''En Donvor da Vreizh", deuet er-maez'' e [], adembannet e [], o-daou gant [[Imbourc'h (kelaouenn)|Imbourc'h]]. En oberenn-se e plaenae Pêr Even pennañ tezennoù ar gelennadurezh politikel ma rae anezhi ar "gevangevreadelouriezh", en ur ober addisplegoùdisplegadennoù da istor an [[Emsav]] e deroù ar bloavezhioù '70, da heul droukziwezhdrouziwezh an [[Front de Libération de la Bretagne|FLB]] kentañ a strafuilhas speredoù ar vrogarourion e Breizh er prantad-hont. Ul lodenn anezhi a zo gouestlet d'an [[nevezc'her]]ioùherioù en em ziskoueze evit ar wechwezh kentañ en oberenn-semañ.▼\n* E [] e voe kelc'helenn [[Paol VI (pab)|Paol VI]] "Populorum Progressio", e ti "[[Preder]]" ivez.\n* ur''Geriadur [[geriadur]]bihan aar [[sonerezh]]'' diwar e bluenn a gaver en un niverenn eus ''Imbourc'h'' er bloavezhioù '70, kresket a galz goude-se hag embannet gant [[Mouladurioù Hor Yezh]] diwezhatoc'h.▼\n* [[Gourbannoù sant Eosten]], e hanterenn gentañ ar bloavezhioù '90, a voe kaset da benn gantañ aketus-tre, un oberenn a c'hwec'h kant pajenn bennak, ma klaskas ar skrivagner enni tennañ ampled eus an destenn latin savet gant an aozer evit diorren ar brezhoneg arnevez ar muiañ ma c'helle. Embannet e teir levrenn gant [[Imbourc'h (kelaouenn)|Imbourc'h]]. ▼\n▲* "En Donvor da Vreizh", deuet er-maez e [], adembannet e [], o-daou gant [[Imbourc'h (kelaouenn)|Imbourc'h]]. En oberenn-se e plaenae Pêr Even pennañ tezennoù ar gelennadurezh politikel ma rae anezhi ar "gevangevreadelouriezh", en ur ober addisplegoù da istor an [[Emsav]] e deroù ar bloavezhioù '70, da heul droukziwezh an FLB kentañ a strafuilhas speredoù ar vrogarourion e Breizh er prantad-hont. Ul lodenn anezhi a zo gouestlet d'an [[nevezc'her]]ioù en em ziskoueze evit ar wech kentañ en oberenn-se\n* A-c'houdevezh e kasas Pêr Even, reoliek tre, pennadoù a [[feizoniezh]] kristen, peadra da gempenn un dornlevr a gelennadurezh kristen, a zo bet, an darn-vuiañ anezho, dastumet hag adembannet dindan an talbenn ''[[Ar Feiz dre ar Meiz]]'' gant [[Imbourc'h (kelaouenn)|Imbourc'h]]. .▼\n* daouDaou c'heriadur arnevez e dibenn ar bloavezhioù '90, al "''Lexique complémentaire français-breton"'' hag al "''Lexique complémentaire breton-français"'', tost da 350 pajenn e pep hini anezho, a voe embannet gant [[Imbourc'h (kelaouenn)|Imbourc'h]]. , er bloaz e [] hag er bloaz [].▼\n▲* ur [[geriadur]] a [[sonerezh]] diwar e bluenn a gaver en un niverenn eus ''Imbourc'h'' er bloavezhioù '70, kresket a galz goude-se hag embannet gant [[Mouladurioù Hor Yezh]] diwezhatoc'h.\n▲* [[Gourbannoù sant Eosten]], e hanterenn gentañ ar bloavezhioù '90, a voe kaset da benn gantañ aketus-tre, un oberenn a c'hwec'h kant pajenn bennak, ma klaskas ar skrivagner enni tennañ ampled eus an destenn latin savet gant an aozer evit diorren ar brezhoneg arnevez ar muiañ ma c'helle. Embannet e teir levrenn gant [[Imbourc'h (kelaouenn)|Imbourc'h]].\n▲* A-c'houdevezh e kasas Pêr Even, reoliek tre, pennadoù a [[feizoniezh]] kristen, peadra da gempenn un dornlevr a gelennadurezh kristen, a zo bet, an darn-vuiañ anezho, dastumet hag adembannet dindan an talbenn [[Ar Feiz dre ar Meiz]] gant [[Imbourc'h (kelaouenn)|Imbourc'h]]. .\n▲* daou c'heriadur arnevez e dibenn ar bloavezhioù '90, al "Lexique complémentaire français-breton" hag al "Lexique complémentaire breton-français", tost da 350 pajenn e pep hini anezho, a voe embannet gant [[Imbourc'h (kelaouenn)|Imbourc'h]]. er bloaz e 1996 hag er bloaz 2000.\nAdtapet diwar « https://br.wikipedia.org/wiki/Dibar:MobileDiff/1530350 »


Meurzh | 2013 | EMGLEV AN TIEGEZHIOÙ\nDielloù dre viz : Meurzh 2013\nPrederiadennoù Paol Kalvez miz Meurzh 2013\nEmbannet da Meurzh 31, 2013 gant emglev\n25 a viz Meurzh\n“ Un den na bed ket an Aotrou Doue, a bed an Diaoul. Pa ne embanner ket Jezuz Krist ez embanner an Diaoul. “ Leon Bloy, (1846-1917), frazenn meneget gant HTS ar Pab Frañsez d’ar 14 a viz Meurzh 2013 dirak ar Gardinaled o doa e zilennet.\n26 a viz Meurzh\n“ Ne vez ket kevatalded a wirioù mar bez prizet pe zisprizet ur c’heodedour bennak en abeg ma tiskouez bezañ stag ouzh ur gredenn, pe ouzh ur relijion bennak. “ Jean Jaures (1859-1914), diazezer ar strollad sokialour gall.\n27 a viz Meurzh\n“ E beg va lunedenn steredoniezh e welan Doue. “ Newton 1643-1727 steredoniour\n28 a viz Meurzh\n“ An Avielerezh nevez n’eo ket un doare nevez da avielañ, nag un Aviel nevez, met un avielañ a-nevez broadoù bet kristen gwezhall “. Kardinal Albert Vanhoye.\n29 a viz Meurzh\n“ Mar ne embannomp ket Jezuz Krist e teuimp da vezañ un A.A.G. (Aozadur angouarnamantel) deol, met ne vimp ket ken an Iliz. “ HTS ar Pab Frañsez, 14 03 2013.\n30 a viz Meurzh\n“ Brasañ pec’hed an Iliz war an douar : bezañ bedel “ HTS ar Pab Frañsez e 2012 p’edo arc’heskob Bouenos-Aires , tamallet ivez d’an Iliz en Alamagn gant Benead XVI e Freiburg.\nAmañ ur c’hantik kaer war an ton latin holl anavezet “O FILII ET FILIAE. Heuliañ a ra ar c’homzoù re an destenn latin, hep treiñ ger-ha ger, na tost a-wechoù (tennet diouzh “Kantigou brezonek” Eskopti Sant Brieg ha Landreger 1934)\nAn ton a c’heller klevout amañ\n1. Klevit holl bugale Doue : Jezuz, ho mestr hag ho roue, a varv da vev zo deuet hiziv. Allelouia. Allelouia, Allelouia, Allelouia !\n2. Madalen, ganti div all c’hoazh, ouzh bez Jezuz, pa dostaas, digor ha goullo e gavas. Allelouia.\n3. Erruet ganto an doare. Daou abostol diouzh ar beure etrezek ar bez a rede. Allelouia.\n4. Met an diskibl muiañ karet, primoc’h ‘get Pêr en deus redet ; p’o deus gwelet, o deus kredet. Allelouia.\n5. Un ael gwenn eno azezet, a respont d’ar gwragez nec’het, ez eo Jezuz da vev deuet. Allelouia.\n6. Er sal, dek eus an Ebestel en E sav dirazo En gwel : « Peoc’h, emezan, deoc’h tud santel ! » Allelouia.\n7. An nevezinti pa glevas, un abostol anvet Tomaz diskredik daoust da se chomas. Allelouia.\n8. « Sellit, Tomaz, hep digarez, va zreid, va daouarn, va c’hostez hag anzavit ar Wirionez. » Allelouia.\n9. Pa wel Tomaz kement gouli ‘zispenn dezhañ e izili « Va Aotrou, emezañ, oc’h-c’hwi. » Allelouia\n10. Eürus ar re o deus kredet, Hep da welout ezhomm ebet, An Neñvoù dezho vo roet Alleouia !\n11. Er Gouel-mañ kaer dreist pep hini, Ra vezo dre-holl meuleudi, D’un Doue ken mat ouzhimp-ni, Allelouia !\n12 Ya, O Jezuz, ‘vel ma tleomp, ‘Vit ho karantez evidomp, Mil trugarez deoc’h a ganomp, Allelouia !\n(O Filii et Filiae gant Maodez Glanndour a gaver troet ivez, pe gempennet e Meulganoù evit bloavezh al lidoù Studi hag Ober 20-21 p 38-39. Ur c’hantik all ez eus c’hoazh war an ton-se “O Filii et Filiae” : ur c’hantik evit ar gomunïon bet skrivet gant Visant Seite ha Job an Irien : “Galvet da bred an Oan Jezuz”)\nDaou dre gant eus poblañs Frañs o vanifestiñ e Pariz d’ar sul 24 a viz Meurzh 2013\nEmbannet da Meurzh 25, 2013 gant emglev\nTu a vefe da skrivañ amañ un danevell eus ar vanifestadeg, pe penaos ez eo bevet gant lod eus izili EAT o deus kemeret perzh enni. A-walc’h e vo lenn e galleg danevelloù bet savet gant Ar Gedour war e lec’hienn pe c’hoazh war Breizhjournal. Karout a rafen degas amañ un nebeut krafoù a seblant din bezañ a-bouez da verañ war gudenn danvez-lezenn Taubira. Ne ouzhpennin nemet tri zra d’ar pezh a zo bet danevellet dija : 1. ne oa ket plijet lod eus koskor ar Manif pour Tous (war-dro 10.000 den yaouank) gant hor skritelloù brezhonek gant aon e vefent dizoujus ouzh an dud gay ha dre ma ne oa nemedomp oc’h ober hep ar galleg. 2 Dre beder gwech ez eus bet klasket tennañ banniel ar Vatikan hor boa staget dindan hor Gwenn-ha-du. Hini ebet avat ne c’houlenne tennañ o hirbannieloù digant ar vuzulmaned a zibune en hor c’hichen !… 3 A-raok tennañ bombezennoù moged da lakaat da ouelañ war an dud hag ar vugale dizrouk a oa eno, e oa sañset ar polis reiñ da glevout dau sommadur : n’eo ket bet graet : kement-se a ziskouez pegen ankeniet e oa ar polis a oa karget da “zifenn” ar Champs Elysée sakr, arouez klodoù ar Republik.\nGouzout a reer e vez ganet hiviziken ouzhpenn an hanter eus ar bugale er-maez eus ar Briedelezh keodedel, e ranker anzav n’eo ket gwall sirius an arlguzenn bennañ a zegas al lobby heñvelrevgarour pa zikleriont e fell dezho degas d”ar vugale a zo ganto « ur surentez hervez ar gwir ». Ar c’hudennoù-se a c’heller renkañ aes a-walc’h gant un noter, hag aesoc’h eo c’hoazh pa vezer « Pacs-et ».\nLavarout a reont ivez e stourmont evit an ingalded etre ar c’houbladoù. Kalz a vefe c’hoazh aze da lavarout rak n’heller ket, forzh penaos komz a « g-Koubladoù » pa vez anv a zaou zen eus ar memes rev : pared int ha n’eo ket koubladoù, rak ur c’houblad a zo kenglotus hervez ar rev evit gallout genel reoù vihan. Hogen dreist ar brezel-se war dachenn ar gerioù – hag a zo a-bouez koulskoude evit gounid an emgann politikel er c’hedveno – ez eo anat e ranko Kuzul gall o Bonreizh lavarout ez a al lezenn-se a-enep Bongoel sakr an Ingalded er Vonreizh hag e Diskleriadur Gwirioù Mab den 1948 ; hemañ a zo bet nevez degemeret evel un tamm eus ar Bongoel nevez ‘zo hag a ro an aotre eta d’an alvokaded d’ober dave da ziskleriadur 1948 evel testennoù a ya d’ober diazez al lezennoù : se a zo nevez er Gwir gall. Dizingalded ez eus, anat eo, rak dizingalded a youl gaer ez eo nac’h ouzh ur bugel kaout hag un tad hag ur vamm ha bezañ savet ganto o-unan eo nac’h a-youl gaer outañ anavezout e lignez wirion.\nMet pa seller c’hoazh a dostoc’h ez eus daou boent a garfen sklaeraat un tamm :\nLobby bihan ar pared heñvel o rev a fell dezho kaout a gwir da zimeziñ a zo e bal gwirion ne vefe mui ar gwir da zougen ur varnadenn zivezel war ar pezh ez eo an darempredoù revel heñvelrevat. Evel-se emañ e mar da vezañ serret skolioù katolik dindan gevrat ar stad kornokañ eus ar C’hanada dre ma fell da eskob al lec’h e vefe kelennet en e skolioù pezh a lavar an Iliz war ar poent-se, harpet war ar skritur-sakr : an darempredoù revel-se a zo dizurzhiet-krenn hag a gas d’an Ifern, tra ma ranker doujañ evel-just ouzh an dud a zo troet d’ar bondoug-se. Tu ez eus ivez da lavarout ivez, forzh penaos, ez eo dizurzhiet dre natur ar vuhez revel dre maz eo merket gant ar pec’hed orin, hogen grevusoc’h ez eo an heñvelrevouriezh hag ez eus gwiraourion a lavar n’heller ket o dimeziñ gant ur par heñvel a rev dre ma n’hellfe ket ar vugale a zeufe en un « tiegezh » a seurt-se ober o c’hresk en un doare reizh dre ma n’hellfe ket an « tiegezh »-se just-a-walc’h degas en e greiz arallegezh binvidik ha dizouerus an tad hag ar vamm er Briedelezh naturel.\nLaouen-bras e oan e gwirionez da c’hellout kendiviz gant muzulmaned er vanifestadeg-se. Rak hor gwir enebourion n’eo ket ar vuzulmaned ordinal e gwirionez met dreist-holl ar spered keñverelour na anavez mui lezenn ebet a-us da hini an dud. En HOLL relijionoù e ranker doujañ ouzh al lezenn naturel-se hag a zo skiant-vat dreist-holl : an dek gourc’hemenn evidomp da skouer. Ar geñverelourion a nac’h ar red maz eo doujañ d’al lezenn naturel evit bevañ a-gevret. A-walc’h eo dezho e vefe votet ar Wirionez war bouez an hanter eus ar mouezhioù hag unan. An doare-se da empennañ reizhwiriegezh al lezenn a zilamm ar c’hemm a vez graet gant ar vuhezegezh hag ar relijion : ar c’hemm etre an Mad hag an Droug. Rak bremañ pa vez ul lezenn ez eo « mat » dre anien ha n’eus ket ar gwir zoken da soñjal tra ebet all, dindan boan a « v-marv sokial ».\nEmgav e Pariz di sul ma vezo lamet kuit danvez-lezenn Taubira : Deomp dezhi !\nEmbannet da Meurzh 23, 2013 gant emglev\n58 % eus an dud e Frañs a sav a-enep danvez-lezenn Taubira hervez sontadeg VITA.\nN’int ket evit aotren d’ar pared heñvel o rev advabañ bugale.\nEmglev An Tiegezhioù a c’halv ar vrezhonegerion d’an em gavout e Pariz evit manifestiñ o eneberezh a-gevret gant ar Vretoned a zeuio eus Breizh (war-dro 120 karr-boutin), hag e brezhoneg. En engroez a gantmiladoù a dud e vo klasket bodañ ar vinaouerion da seniñ “Kan-bale Kadoudal”.\nEmgav : etre Koad Boulogne hag ar Sablons e vo parket karr-boutin EAT (hezoug 06 95 64 13 72).\nHor banniel a vo uhel-mat (5metrad) a-us d’an dud, gant banniel ar Vatikan (Gwenn ha melen) dindan hor Gwenn-ha-du.\nSkritelloù brezhoneg a vo dasparzhet d’an dud.\nKen arc’hoazh Tudoù ! Doue da viro ouzh ensavadur an Tiegezh, gwall-zisteraet gant al lezennoù gall dija, da vezañ pulluc’het gant an danvez-lezenn-se. Manifestiñ a raimp da gentañ evit ar vugale da zont a vo ganet lod anezho a youl gaer o nac’h outo ar gwir da anavezout o gwir zad pe o gwir vamm.\nBevet ar Pab Frañsez !\nEmbannet da Meurzh 15, 2013 gant emglev\nPa ya ur pab da anaon pe ma tiskrog diouzh e garg pounner a « bPenn eus an Iliz katolik », e vez diuzet e warlerc’hier gant ar Gardinaled yaouankañ (dindan 80 vloaz), bodet en ur C’honklav (« dindan alc’hwez » da lavarout eo e vezont lakaet a-gostez eus an diavaez, troc’het dioutañ). E chapel Sikst en em gavont eta, o pediñ hag o vouezhiañ peder gwech bemdez, betek ma vezo kavet unan anezho o tastum ouzhpenn an div drederenn eus ar mouezhioù. Neuze e vez lakaet moged gwenn da zont er-maez toenn ar chapel da gemenn d’ar Gristenion o deus ur pab a nevez.\nHor Pab nevez a zo Jorge Mario Bergolio e anv. Dibabet en deus bezañ anvet Frañsez hiviziken, abalamour da Sant Frañsez Asiz eveljust. Ganet eo bet e 1936 en Arc’hantina en ur familh paour enbroet diouzh Italia. An tad a laboure war-dro an hentoù-houarn. D’ar skol bublik ez eas hag e reas studioù war ar gimiezh a-raok kemer an hent da vont da veleg, o tonaat e c’halvedigezh en e labourva-kimiezh. Da gloerdi eskopti Buenos Aires ez eas, ha goude-se da novisiad ar jezuisted e1958. Beleget e vo e 1969. Bez e voe Arc’heskob buenos aires a-raok sevel a ra war gador Sant-Pêr d’e 76 bloaz.\nUn den didrouz, efedus-kenañ, feal d’an Iliz Eeun-tre eo e zoare-bevañ, ha klask a ra mont war-zu ar beorion. Emañ o vont da vevañ bremañ e keoded ar Vatikan, a zo ar Stad vihanañ eus ar bed (882 den evit 0,44 kilometrad-karrez). Eno e vo sikouret gant tud a Iliz ha laiked evit gouarn an Iliz. 1,2 miliard a gatoliked a sell outañ evel o fenn-rener, o heñcher, o fastor. Eñ eo a ren an Iliz oc’h envel an eskibion, o resisaat poentoù a feiz pe boentoù a denn da gelennadurezh sokial an Iliz, d’ar vuhezegezh dre vras. Klask a ra labourat evit ar peoc’h ivez. 300.000 a dud a oa o c’hortoz dindan ar glav war leurgêr Sant-Pêr evit an « Habemus Papam ». « Ur Pab hoc’h eus, ha dont a ra diouzh penn ar bed ! » en deus lavaret, a-raok goulenn ma vo pedet evitañ gant an engroez. A-daol trumm eta e teuas ur sioulder souezhus war al leur-gêr. Miliardoù a dud a sellas ouzh an darvoud dre ar skinwel hag ar genrouedad hag a voe benniget « Urbi et Orbi » gant an Tad Santel ar pab nevez, ar Pab Frañsez.\nKannadig Imbourc’h 79 – Genver-C’hwevrer 2013\nEmbannet da Meurzh 3, 2013 gant emglev\nTaolenn Kannadig Imbourc’h niv. 79 (Genver C’hwevrer 2013)\nGanedigezh ar broadoù predenek (367-410), gant Donwal Gwenvenez (burutelladur levr Alan J. Raude “La naissance des nations brittoniques”)\nEn-dro da Lezenn Taubira, gant Tepod Gwilhmod\nHudverz ar Mamout gant Yann Mikael (afer Philippe Isnard, Vincent Peillon, An “Deskadurezh Vroadel”)\nTiegezhioù bihan gant Olavo de Carvalho tr. Ewan Delanoy\nYa ! Dasorc’het eo ! gant Youenn Troal, beleg\nNotennoù diwar an darvoudoù gant Yann Maneguen (Kristengaserezh, disakradurioù e Breizh, Marx hag ar Vretoned, c’hoarioù Olumpek handisport, Inquisito, Skinwel e brezhoneg, Trede brezel-bed, Pussy Riot, Sant-Varzhin-ar-Voskeenn…)\nOberiantizoù Emglev An Tiegezhioù : load EAT, bodad war ar Bibl, Kamp Katekiz, kontoù, diskeladeg ar 24 a viz meurzh da zont e Pariz…\nKañv : Kristian Brisson\nPellgargañ amañ : Kannadig Imbourc’h 79 : Kannadig 79\nPrederiadennoù Paol Kalvez evit miz C’hwevrer 2013\nEmbannet da Meurzh 1, 2013 gant emglev\n1 a viz C’hwevrer\n“ Arabat d’ar c’hristen kaout aon rak mont a-enep red ar c’hedveno evit bevañ hervez e Feiz “. HTS ar Pab Benead XVI, 23 01 2013.\n2 a viz C’hwevrer\n“ Mar ne vije ket eus Doue ne vije ket a dud dizoue “. “ Ar re a lavar ne gredont ket e Doue a gred n’eus forzh petra hag e n’eus forzh petra “. Klevet war Radio Fidélité Naoned 02 02 2013.\n“Kreñv e viot dre ar pezh a ra ac’hanoc’h tud diseurt “. Bernard Petitjean, Agence Seprem. a viz C’hwevrer\n4 a viz C’hwevrer\nBarrek a-walc’h eo an den da welout ha da glask en devout an traoù danvezel ; met en deñvalijenn speredel ne wel ket sklaer da belec’h ez a nag a belec’h e teu, nag ar pezh a zo mat nag ar pezh a zo fall. Ar gwashañ eo chom hep klask ar sklerijenn.\n5 a viz C’hwevrer\n“ Tri seurt tud ez eus : ar re vev, ar re varv, ar re a ya war vor “ Aristoteles (384-322 KHS).\n6 a viz C’hwevrer\n“ Evit gwelout traoù tremenidik ar bed-mañ evem ma-z int e gwirionez e ranket sellout outo e sklerijenn ar bed peurbad. “ Frederik Ozanam (1813-1853) .\n7 a viz C’hwevrer\n“ Un den dimezet , hag a glask e blijadur dezhañ hepken e korf e wreg, ne ra ket ur pec’hed marvel mar nac’h kemer ar blijadur-se er-maez eus ar briedelezh ha ma vir an onestiz “.J. Gerson (1363-1429), beleg, kelenner skol-veur Paris, difenner ar briedelezh.\n8 a viz C’hwevrer\nSed amañ ar pezh a skrive Mozi, prederour sinaat, (478-381 KHS) : “ Ar pennabeg bras evit en em ren en un doare dereat a zle bezañ an doujañs e-keñver Aotrou meur an Uhelderioù, eñ hag a wel kement tra a vez graet en hon traoniennoù teñval … Dezhañ eo e ranker klask plijout ; plijout a ra dezhañ ar mad, kasaat a ra an droug ; plijout a ra dezhañ ar reizhded, kasaat a ra an direizhded . .. Pep galloud war an douar a zo sujet dezhañ hag a zle oberiañ hervez e savboent”.\n“ Na gomzit ket eus Jezuz-Krist, ha c’hwi o c’hoantaat dreist-holl traoù ar bed !” Sant Ignatios Antioc’heia merzheriet er bloaz 110 e Roma. (Imbourc’h 1995, n. 305-306 p. 41, brezhoneg gant Klerg).\n10 a viz C’hwevrer\nEvit dibab e pep frankiz e ranker anaout ; hag anaout a c’houlenn amzer, labour, hag uvelded.\n11 a viz C’hwevrer\n“ Jezuz n’eo ket deuet evit plijout d’an dud, met evit bezañ test d’ar wirionez “. HTS ar Pab Benead XVI. (Ar wirionez, an dra nemetañ a ro d’an den ar gwir frankiz)\n12 a viz C’hwevrer\n“ N’emañ ket ar marv e dalc’h bolontez dieub ar re a varv.” Sant Gregor Nisa (335-395) Imbourc’h 1995 niv.299-300, brezhoneg gant an Aotrou Klerg.\n13 a viz C’hwevrer\n“ Holl labour an den a vez evit e c’henou ; hag e ene ne vez ket karget “. Ar Prezeger 6,7.\n“ Ar ‘Magnificat’ (kanenn Mari e danevell sant Lukas1,46-55) n’eo ket kanenn tud pinvidik, met kanenn a anaoudegezh vat tud paour hag e poan o deus lakaet o fiziañs en oberezh silvidik Doue “. HTS ar Pab Benead XVI e Lourda er bloaz 2010.\nPedenn ar bizskriver : “Ra vo benniget an Aotrou, va roc’hell, + a zesk an emgann d’am daouarn, * hag ar stourm d’am bizied. “ (S. 143/144, 1.).\n16 a viz C’hwevrer\n“ Den ebet ne c’hell bezañ kristen hep mont da heul Jezuz Krist staget ouzh kroaz “. “ Ar gristenien a zo ar bobl ar muiañ heskinet dre ma-z int estrenien ha digemplegourien da spered ar bed keñverelour (a gred eo gwir forzh petra) hag a ankoua Doue “. “ Gwelet hon eus ar c’houentoù hag ar c’hloerdioù o serriñ ; d’ar gristenien avat emañ an dazont, evel m’emañ da Zoue “. HTS ar Pab Benead XVI da gloareged Roma digwener 8 a viz C’hwevrer 2013.\n17 a viz C’hwevrer\n“ Nag a saotradurioù en Iliz, ha peurgetket e-touez ar re a zlefe, dre o belelegiezh, bezañ gouestlet dezhi penn-da-benn ! “ Kardinal Josef Ratzinger e-doug Hent ar Groaz fiziet ennañ gant HTS ar Pab Yann-Baol II war e dalaroù e 2005.\n18 a viz C’hwevrer\n“ En deizioù m’on bet dibabet da Bab e oan peursur ne oa ket graet ar garg-se evidon, hag edo an Aotrou Doue o vont da reiñ din un tammig amzer a beoc’h hag a ziskuizh. Evel troc’hell an dibennerez eo bet evidon an dilennadur-se. Pedet em eus kerkent : petra a rit din, Aotrou ? Me n’on ket gouest ; deoc’h-c’hwi da oberi. “ HTS ar Pab Benead XVI d’ar c’helaouenner Peter Seewald e Lumière du monde (Bayard) 2010.\n“ Eus ar Feiz e ranker loc’hañ evit ober ar Garantez. “ Yann-Baol II\n21 a viz C’hwevrer\n“ Dre ar Feiz eo e ro ar verzherien o buhez, evit testeniañ eo gwir kelennadurezh an Aviel he doa o zreuzfurmet ha rentet gouest da vont betek en em reiñ penn-da-benn en ur bardoniñ d’o heskinerien. “. HTS ar Pab Benead XVI da geñver 2013 Bloavezh ar Feiz.\n22 a viz C’hwevrer\n“ C’hwi, Kristenien, en em ziskouezit evel skeudenn Doue da gKaesar, evit n’en em gemero ket evit Doue. “ . HTS ar Pab Benead XVI miz Here 2011.\n23 a viz C’hwevrer\n“ Tostait ouzh Doue, hag Eñ a dostaio ouzhoc’h “ Lizher sant Jakez abostol, 4,7-8.\n24 a viz C’hwevrer\n“Da bep deiz e boan ; ur boan bemdez a zo a-walc’h evit un den : ne c’hell ket gouzañv muioc’h.” HTS ar Pab Benead XVI e Lumière du monde, Bayard 2010.\n“ Graet em eus va c’hresk evel krennard e-barzh rummad kristenien Yann-Baol II ; met dre gelennadurezh Benead XVI eo em eus kroget da vezañ ur c’hristen a oad-gour. “ Ul lenner.\n“ Ur sant n’eo ket un den na bec’h morse, met un den a sav en-dro bep gwezh. “ René-Luc, beleg. www.dieuenpleincoeur.com\nEil sizhun 40 devezh ar rakpask, 5-vet deiz-lid; Eurlid al lennadenn “Anhini a breder war lezenn an Aotrou, a zougo e frouezh en e amzer”.. viel an deiz : “Bez’ o deus Moizez hag ar brofeded : dezho da selaou … Pa ne selaount na Moizez nag ar brofeded, na goude ma savfe unan bennak a-douez ar re varv, ne vefent ket lakaet da grediñ”.


Aron Jean-Marie Lustiger (bet ganet d'ar 17 a viz Gwengolo 1926 e Pariz, marvet d'ar 5 a viz Eost 2007 e Pariz) a oa beleg en Iliz katolik, arc'heskob Pariz eus 1981 betek 2005 hag anvet da gardinal gant ar pab Yann-Baol II e 1983. Ezel eus an Académie française e oa ivez.\nGanet e oa bet en ur familh yuzev met treiñ a reas war-zu ar relijion gatolik e-pad an Eil Brezel Bed ha mont a reas da veleg ur wezh echu ar brezel. Kendelc'her a reas avat d'en em welet evel yuzev a-hed e vuhez.\nEvel eskob e tifennas ar gwir evit an Iliz da gemer perzh e breudoù ar vuhez politikel hep klask distreiñ war pennaenn al likelezh evel m'eo diazezet gant Lezenn 1905. Labourat a reas ivez war an darempredoù etre ar gumuniezh yuzev gall hag an Iliz katolik, o lakaat anezhi da anavezout hec'h atebegezh er Shoah.\nAdtapet diwar « https://br.wikipedia.org/w/index.php?title=Jean-Marie_Lustiger&oldid=1894753 »\nKemmoù diwezhañ degaset d'ar bajenn-mañ d'an 11 C'hwe 2021, da 15:41.


Nestor Mac'hno - Wikipedia\nNestor Ivanovitch Mac'hno, (Gouliaipole, 27 a viz Here 1889 – Pariz, 25 a viz Gouere 1934) (ukraineg Нестор Іванович Махно) a zo un diveliour eus Ukraina.\nE dud oa bet serv, ha paour-razh e oant. E dad a zo marvet pa oa eñ 11 miz nemetken. Ranket en doa kuitaat ar skol da 10 vloaz, ha labourat evit sikour e familh. Gwezh kentañ dezhañ bezañ merket gant an amjustis a c’hoarvezas pa welas paotrig ur marchosi bezañ skoet gant e vistri. 13 vloaz e oa. Goulenn a reas sikour digant implijidi all, hag int da spontañ ar perc'henn. Skoet eo bet kalz gant ar c’hentañ taol-freuz-mañ. E 1906 ez eas en darempred gant labourerien-douar anarkour eus Gouliai-Polie. Stenn mat oa an Tsar d’ar c’houlz-se. Ouzhpenn embann ha skignañ traktoù a rae ar strollad labourerien-mañ : oberiant-tre oant, ha ne oant ket nec’het respont kenkent da feulster ar gouarnamant. E-touez o obererezh e c’heller menegiñ an diberc'hennañ. Dezvet o doa ar "spont du" a-enep d’an tsarouriezh. Harzet oa Nestor Mac'hno, gant 13 den all goude taol-spont c’hwitet ar strollad Gouliai-Polie a-enep da gouarnour ar proviñs, hag a-enep d’ar gevrenn lec’hel an Oc'hrana. Ne vo ket kondaonet d’ar marv a-drugarez d’e oad, met chom a raio en toull e-pad 9 bloaz, da lâret eo betek deroù an dispac’h. En toull-bac’h e tizoloas ar C’henskoazell gant Pêr Kropotkin. Ober a reas ivez anaoudegezh gant Piotr Archinof met ivez gant mevelerezh an dud desket. Adalek an deiz-mañ, ne gredas ket ken en onestiz dispac’hel ar ||politikerezh|bolitikourien]].\nDieubet, ez eas en-dro en darempred gant diveliourien Gouliai-Polie. Dizemglev a savas kenetrezo. Ouzhpenn bruderezh a felle da Nestor Mac'hno ober. Krouiñ a reas neuze un Unvan al Labourerien Douar (d’an 29 a viz Meurzh 1917). Ur soviet e teuio da vezañ, levezoniñ a raio un toullad mat a dud tro-war-dro. Ar vicherourien hag al labourerien a stagas en-dro gant an diberc’hennañ hag ar strollañ douaroù, stalioù ha tier-labour. D’ar memes koulz e voe savet kumunioù, diazezet war ar volontez-vat, ar c’hengred, hag emveradur stalioù zo. Dilennet e voe Nestor Mac'hno e penn ar c’homite komun. Divodet e voe ar Vodadeg Sevel Lezennoù d’ar 6 a viz Genver 1918. Ken luziet oa an traoù, ma profitas armeoù Aostria hag Alamagn evit klask aloubiñ Rusia ha lakaat en arvar ren ar volcheviked. D’an 3 a viz Meurzh 1918 e voe sinet emglev Brest-Litovsk gant Lenin. Disrannet e voe neuze impalaouriezh kozh Rusia. Dindan beli Alamagn e voe Ukraina neuze, ha distreiñ a reas ar berc’henned hag ar vistri er vro. Tud disuj a savas (en o zouez tud a youl vat o tont eus Gouliai-Polie) evit reiñ dorn da dud Alexandrovsk ha skarzhañ arme ac’hubiñ Alamagn. An Alamaned a gemeras tro evit ac’hubiñ Gouliai-Polie d’e dro.\nNestor Mac'hno a yeas da Voskov. Eno ez eas e darempred gant diveliourien a gavas kalz re c'houzañvus, hag ivez gant Lenin evit komz diwar-benn pezh a c’hoarveze en Ukraina. Distro en e vro, e klaskas sevel an dispac’h. Sevel a reas ar Mac'hhnovchtchina hollvrudet e miz Gwengolo 1918.\nDindan 3 miz e tieubas ar vac'hnovisted un tamm mat eus reter Ukraina. Ur wezh trec’het an enebourien, e rankas lu Mac'hno stourm a-enep un enebour nevez: arme ar jeneral Anton Denikin.\nAdtapet diwar « https://br.wikipedia.org/w/index.php?title=Nestor_Mac%27hno&oldid=1863000 »\nKemmoù diwezhañ degaset d'ar bajenn-mañ d'an 10 Gen 2020, da 19:20.


Hor reolennoù - Coopérative citoyenne Kemper\nAr Gevelouri Ekologel ha Sokial a stroll un hollad tud mennet da sevel ur raktres-kêr ha kumuniezhel evit Kemper ha bodad kumunioù Kemper Breizh-Izel.\nDiazezet eo war ar manifesto evit un treuzkemm ekologel ha keodedel e Kemper hag he meurgêr.\nPerzhded an izili\nNeb a sin karta ha reolennoù mont en-dro hag a zo o chom war tiriad Kemper Breizh-Izel a zo gwelet evel ezel ar gevelouri geodedel.\nAr perzh-se a goller dre zilez. Un diouer a zoujañs d’ar garta ha d’ar reolennoù a c’hell bezañ un digarez da gaozeal, da hanteriñ pe skarzhiñ hervez ar fedoù.\nMont en-dro / Aozadur\nAr gevelouri a ya en-dro hervez pennaennoù ‘zo :\n– Ingalded etre an izili, un den = ur vouezh.\n– Doujañs doc’h pennaennoù demokratel ha skoueriusted er mont en-dro.\n– Ingalded etre ar merc’hed hag ar baotred.\n– Anzav hon diseurtegezh, hol liesseurtegezh hag hol liesyezhegezh.\n– Hegarated ha bout war selaou an eil get egile.\nAsant an holl a zo degemeret ( reolenn an »arbennadenn ebet »). Ma n’eo ket tizhet an asant hollek daoust d’an eskemmoù e vez graet ur votadeg. Hollad ar mouezhioù a-du a rank bout uheloc’h evit 70 % eus sammad ar mouezhioù a-du hag a-enep . Pep kinnig a obererezh a zo d’ober stad anezhañ adal ma touj doc’h talvoudegezhioù ar strollad.\nHentenn labour evit sevel ar programm : En em vodiñ ha buheziñ ar c’harterioù , emvodoù foran, kejadennoù gant ar c’hevredigezhioù, oberourion an ekonomiezh, evit boueta preder ar c’hengorioù liesseurt ha skigniñ hon endalc’hioù.\nAr stalioù-labour a brient kinnigoù programm da vout kadarnaet gant ur vodadeg-veur, mestrez nemeti war an dibaboù.\nMont en-dro ar gêr hag ar gumun a zo hervez ar barregezhioù. Ur redi eo derc’hel stad anezhe met ar c’hudennadurioù a vez gwelet evel elfennoù ur reizhiad hollek.\nGet ur spered hegarat hag evezhiek ez eo izili ar strollad kenatebek mennet da dizhout ar palioù boutin.\nKannaderezh : Pevar degemenner kemparek (get ur brezhonegour pe ur vrezhonegourez d’an nebeutañ).\nSevel ar listenn\n– Da gentañ : ur votadeg doare votiñ kuzh, evit kaout ul listennad tud.\n– Da eil : ur votadeg doare Aostralia, da lâret eo ur vouezhiadenn dre vilhedoù kuzh en ur lakaat an danvez kannaded en urzh c’hoantaet.\n– Gellet a reer mouezhiiñ dre c’halloudegadur ur wezh hepken. War ar vouezhiadenn-mañ e rank bezañ skrivet anv ar leurer pe ar leurerez hag anv ar leuriad pe ar leuriadez.\nPriziiñ ar labour hollek (a-raok an dilennadegoù hag e-pad al leuriadur).\nKinniget eo d’ar gannaded ha kannadezed enoriñ o endalc’hioù en ur zaremprediñ ar gevelouri a-dost hag a-hed ar leuriadur. Izili ar gevelouri a zo liammet get ar gannaded hag ar c’hannadezed hag a rank ambroug anezhe.\nAr gevelouri geodedel e-pad ur vodadeg-veur a c’hell en em zizober eus un ezel ma n’eus ket bet doujet da elfennoù ar garta meneget a-us ganti / gantañ, henvel eo evit unan dilennet.


redadeg 202Ø-21 - Redadeg\nDegemer al lec’hienn > redadeg 202Ø-21\nLun 7 a viz Mezheven 2021\nMignoned kaer, Erruet eo ar Redadeg e Gwengamp d’an 29 a viz Mae, goude bezañ redet an 2020 km gant an dud war an hentoù pe en ur mod niverel. Ur sapre difi a oa gant ar prantad start hon eus bevet ha trec’h hon eus bet asambles. A-drugarez d’an holl eo bet tizhet ar pal kentañ a oa skoazellañ Diwan hag ar raktresoù gant ar sammadoù prometaet a-raok ar c’hleñved-red. Skipailh prezidanted ar Redadeg a zo laouen-tre da drugarekaat an dud, familhoù, mignoned, o deus prenet pe redet ur c’hm, kaset … Lenn ar peurrest\nSadorn 29 a viz Mae 2021\nAr vazh eilañ a zo kaset a zorn da zorn eo arouez ar yezh, deuet deomp a rummad da rummad a-hed ar c’hantvedoù. Ur skrid a zo e-barzh ar vazh. Dalc’het kuzh eo anv ar skridaozer ha danvez an destenn betek kêr an dibenn e-lec’h ma vo lennet ur wech erru ar rederien. Lecture Kemennadenn Redadeg 202Ø-1 gantAr Redadeg https://www.youtube.com/watch?v=RFVKiSBmsm8 Setu an destenn a zo tremenet eus Karaez d’an 21 a viz Mae a vro da vro betek Gwengamp d’an 29 a viz Mae. Don ha fromus … Lenn ar peurrest\nHo fotoioù ha videoioù 2021\nGwener 28 a viz Mae 2021\nKavout a rit amañ fotoioù ha videoioù Redadeg 2021. Gallout a rit ouzhpennañ ho reoù en ur glikañ amañ : Evit kas fotoioù : Arabat kas fotoioù deomp ouzhpenn 1Mo pep hini evit chom hep peurgargañ hor servijer stokiñ. M’ho peus reoù ouzhpenn 1Mo, ho kinnig a reomp skañvaat anezho gant ur benveg enlinenn evit strizhañ anezho. Evit kas videoioù : n’eus nemet treuzkas liamm ar video deomp. Goulenn a reomp ganeoc’h en a-raok lakaat enrolladenn ho video war ur savenn oc’h boazet da implijout evel Youtube, … Lenn ar peurrest\nYaou 27 a viz Mae 2021\nProgramm an degouezh Tost achu eo ar Redadeg ! D’an 29 a viz Mae e vo degouezhet ar rederion e Gwengamp ! Ur vanifestadeg e vo aozet get Ti ar Vro Gwengamp. Ul lec’h emgav a vo kinniget etre ar vanif ha heuliadeg ar Redadeg Kartenn kmoù diwezhañ ar Redadeg Kavout a rit ar steuñv dindan Hentad resis (ruz evit ar vanif ha gwer evit ar Redadeg) Evit ar vanifestadeg : emgav e ti Gar Gwengamp da 1e00 Emgav get ar Redadeg da 3eur : km 2011 DIWALLIT ! Ret eo vo d’ar manif gortoz tremen ar Redadeg … Lenn ar peurrest\nMerc’her 19 a viz Mae 2021\nPlasenn Champ de Foire, 29270 Karaez D’ar Gwener 21 a viz Mae, da 6e gm betek 8e gm LOC’HAÑ AR REDADEG 2021 ! Program : 2e20 - 5e40 : Gweladenniñ Vorgium e brezhoneg (dav lakaat e anv) Gweladennoù 30mn gant strolladoù 9 den da 2e20, 3e, 3e40, 4e20 ha 5e. Goût hiroc’h : www.vorgium.bzh Lakaat e/hec’h anv : mediation.vorgium@poher.bzh 6e - 8e : Abadenn loc’hañ ar Redadeg de la Redadeg 6e - 6e15 : Degouezh ar vazh-test war al leurenn 6e15 - 7e : Taol-rond gant dilennidi hag aozerien 7e - 7e15 : … Lenn ar peurrest\nMeurzh 11 a viz Mae 2021\nRediet omp bet cheñch doareoù ober ar bloaz-mañ ha ne vo ket ur Redadeg evel boaz, anat deoc’h. Koulskoude omp laouen memestra da vezañ gouest da zelc’her an darvoud e 2021 ha gant ar memes hentad hag an hini raktreset (e-pad an deiz atav) e 2020. Spi hon eus reiñ ar sammadoù bet prometet da Ziwan ha d’ ar raktresoù 2020 a oa bet dibabet gant hor c’huzul ar re fur, ar sammad a bezh pe ar muiañ posupl, hervez an disoc’h. Dav vo redek hervez ar reolennoù surentez a-vremañ ha doujañ ouzh eurioù ar … Lenn ar peurrest\nSadorn 8 a viz Mae 2021\nHor seiz gwellañ a reomp evit ma vo eus ar Redadeg hag evit ma vo brav brav hag en ur doujañ ouzh ar reolennoù yec’hedel. Degemeret e vioc’h e lec’h vo staliet ho panel m’emañ ho kilometr etre 6e mintin ha 9e noz. Ar re o deus prenet ur c’hm e-pad ar c’heulfe (9e noz-6e mintin) zo pedet da gemer perzh er Redadeg enlinenn pe da vont e darempred ganeomp evit redek ur chilometrad prenet ha ne vo ket redet gant ar prener. Ma teuit da redek e-pad an deiz, prientit ho redadeg en a-raok : moullit ho … Lenn ar peurrest\nYaou 6 a viz Mae 2021\nPrenet ho peus ur c’hm diouzh noz etre 9e noz ha 6e mintin ? En em c’houlenn a rit penaos ober ha mall zo warnoc’h skoulmañ ho lasoù, lakaat ho short ha t-shirt ha dreist-holl ho lien-kein gant ho niverenn km ? Gant ar c’heulfe a vo etre 9e noz ha 6e mintin ne vo ket tu deoc’h redek ho km e-pad an noz siwazh. Ho kinnig a reomp doareoù all d’ober : 1/ pe mont da redek e-pad an deiz e-lec’h ho peus c’hoant d’ober war an hentad, (e-kichen ho panell da skouer pe en ur gemer anezhañ), tapit ur poltred … Lenn ar peurrest\nMerc’her 28 a viz Ebrel 2021\nE 2021 ne vo ket treuzkaset ar vazh-test a zorn da zorn anat deoc’h ! Arouez treuzkas ar brezhoneg eo hag e chomo, n’hon eus ket c’hoant da dreuzkas traoù all ! War-wel e vo lakaet er sammorell buheziñ a zo dirak ar rederien, ar gemennadenn ennañ. E koulz al loc’hañ e Karaez d’an 21 a viz Mae e vo kuzhet ar gemennadenn e-barzh ha diskoachet ha lennet e Gwengamp d’an 29 a viz Mae gant e skrivagner pe/ha skrivagnerez. Evit dougen ur vazh-test e kinnigomp deoc’h sevel hoc’h hini. Pellgargit an … Lenn ar peurrest\nLun 12 a viz Ebrel 2021\nEmbannet hor boa e-kerzh manifestadeg Kemper e vimp o redek e fin miz Mae. Goude ma oa bet disklaeriet adarre gant ar gouarnamant gall e vefe kraouiet an holl, daoust hag-eñ e vo cheñchet penn d’ar vazh ganeomp ha chom hep kas an traoù war-raok ? Lecture Prezegenn Fulup Kere (Kenbrezidant Ar Redadeg) - Manifestadeg e Kemper 13 Meurzh 2021 gantAr Redadeg https://www.youtube.com/watch?v=rTVmXHPCXOg Gwir e c’hellfe bezañ dipitus-tre evit an aozerien bezañ rediet da chom er gêr … Lenn ar peurrest\nMeurzh 6 a viz Ebrel 2021\nSkaRour - ezel Skipailh Kreiz ar Redadeg Reskont dre bostel a-raok an 20/04/2021 : skarr@ar-redadeg.bzh Bodad-tuta d’ar Sadorn 24/04/2021 e Gwened (Gouarnit an deiziad-se mard oc’h é soñj lakaat o anv er SKaR21 !) Kargoù pennañ Kemer perzh en ur SKaR a-bad Redadeg 2021, noz ha deiz, e-pad 2 020 KM, é kenlabourat get ar SkaRoù arall hag ar skipailhoù lec’hel. Kargoù dre vras Gober àr-dro surentez heuliadeg ar Redadeg. Sikour get ar skipailhoù lec’hel da gas an heuliadeg da benn. Gober ar … Lenn ar peurrest\nLun 15 a viz Meurzh 2021\nAzasaet diouzh ar redioù yec’hedel evel just, met redet e vo war hentoù Breizh en Nevez-Amzer ! Ar c’hlaoustreoù ekonomikel ha sevenadurel ken a-bouez evidomp o deus kendrec’het ac’hanomp, ne c’hellomp na daleañ ur wech ouzhpenn na nulañ da vat. 2020 km a vo graet evel raktreset gant ur protokol diouzh ar reolennoù surentez hag ur vazh-test a vo lakaet war-wel er sammorell buheziñ a-raok ar rederien (ne vo ket treuzkaset dorn-ha-dorn evit ur wech) evit ma vo ambrouget ar berzhidi ganti a-hed an … Lenn ar peurrest\nMeurzh eil a viz C’hwevrer 2021\nDiwan ha raktresoù 2020 evit ar brezhoneg o deus ezhomm e vefe gwerzhet kmoù Redadeg 2020. Tost an hanter eus an 2020 km a zo bet gwerzhet pe miret ! Chom a ra koulskoude re a boentoù gwer (kmoù dieub), ezhomm zo da lakaat anezho e mouk (kmoù prenet) bremañ ! Ur prantad iskis ha start-tre hon eus bevet e 2020, emichañs e vo sklaeroc’h an hent e 2021 evit an holl met n’eo ket sur c’hoazh ! Koulskoude, abadennoù ha darvoudoù a vo da lakaat war-wel evit diskouez emañ bev ha yalc’h hor sevenadur hag hor … Lenn ar peurrest\nLun 4 a viz Mae 2020\nGoude bezañ kaozeet gant an dud a youl-vat, aozerien al loc’hañ e Karaez hag an degouezh e Gwengamp en deus divizet kuzul-merañ ar Redadeg e vefe redet Redadeg 2020 etre an 21 hag an 29 a viz Mae 2021. Hor pal kentañ zo degas ar skoazell prometet da raktresoù 2020 ha da rouedad ar skolioù Diwan. Dalc’homp ganti eta evit gwerzhañ ar 1220 kilometr a chom a-raok fin ar bloavezh,2020 ! War an ton bras e vo lidet ar Redadeg a zeu ! Pedet ’vez ar re o deus prenet o c’hilometr da virout anezho evit ma … Lenn ar peurrest\nLun 23 a viz Meurzh 2020\nRedadeg 2020 : dastum ho kinnigoù Ouzhpenn bezañ ur prantad plijus bevet a-stroll eo ar Redadeg un darvoud a-bouez evit ar brezhoneg, evit dastum arc’hant a servijo d’hor yezh, evit reiñ buhez ha krouiñ liammoù. Diposubl eo deomp leuskel an traoù da vont hep klask diskoulmoù. Gervel a reomp ac’hanoc’h evit kas ho mennozhioù, ar re fur hag ar re fol, lennet vo pep tra ganeomp ! Respont gortozet a-benn an 30 a viz Meurzh. … Lenn ar peurrest\nMerc’her 26 a viz C’hwevrer 2020\nDeus ‘ta mignon ! Rederien a zo ac’hanoc’h ? N’ho peus ket aon redek un neubeut kilometroù war ar maez, e-kreiz an noz ? O klask war-lerc’h un difi sport plijus emaoc’h ? Re bell zo n’ho peus ket uzet ho poutoù redek ? Kalz abegoù a zo da zont da redek er Redadeg, ouzhpenn ar yezh hag an arc’hant ! E lec’hioù zo ez eus bet prenet kilometroù gant tud ne vint ket gouest da zont da redek. Met arabat eo e vefe torret chadenn ar Redadeg ! Setu perak e klaskomp tud da zont da redek ar c’hilometradoù-se. Un … Lenn ar peurrest\nMeurzh 4 a viz C’hwevrer 2020\nPrenet/miret ho peus ho kilometr(adoù) Redadeg ? Trugarez deoc’h ! Menegit an anv pe al lez-anv a vo skrivet war panel ho kilometrad a vo a vo staliet war al lec’h ho peus dibabet war hentoù Breizh. Enlinenn war-eeun e c’hallit gwiriekaat, reizhañ, klokaat titouroù ho profil (ho chomlec’h evit ar fakturenn pe ar guitañs kemedel , titouroù evit ho kehentñ : lec’hienn internet, pajennoù facebook, twitter,...) Penaos ? Ret eo mont war lec’hienn ar Redadeg sellet ouzh roll prenerien 2020 Ul lec’h … Lenn ar peurrest\nYaou 17 a viz Here 2019\nKanaouenn ofisiel Redadeg 2020 : an disoc’hoù ! 8 kanaouenn war ar renk 15 devezh evit votiñ 4720 mouezher Aet eo ar maout gant : "Dait ’ta ma mignoned" gant ar strollad LIES ! Tapet 30% eus ar mouezhioù ganto ! Bet e oant e kevezerezh gant strollad Mona Cornic a zo arruet en eil ha da heul RedBordas, Skol Diwan Brest Gwelmeur, an Oriant Family, ha Kedez, Reun Denin ha Skolig Banaleg war ar memes rank... Mil drugarez da bep hini en deus kemeret perzh gant krouidigezhioù a galite, klevet ’vo … Lenn ar peurrest\nGwener 5 a viz Gouere 2019\nRaktresoù niverus hon eus resevet c’hoazh ar bloaz-mañ. 8 a zo bet dibabet en o zouez gant skoazell Kuzul ar Re fur (mui unan dibabet e 2018, eil lodenn ar skoazell gantañ), raktresoù a-feson evit lakaat war-wel liesseurted ha pinvidigezh ar brezhoneg, liammet gant tem ar bloaz : Deus ’ta mignon ! Neuze e 2021 e redimp e 2021 evit abegoù yec’hedel gant ar pal e vo reiñ 130 000 € d’ar raktresoù evel : Radio Kerne – Ur Radio 100% e brezhoneg e Naoned - 15 000 € eil lodenn Ur pal strategel war hir dermen … Lenn ar peurrest\nGwener 22 a viz C’hwevrer 2019\nTem ar bloaz : Deus’ta mignon ! "Fromus", "un nozvezh digredus", "c’hoant ’m eus da zeskiñ brezhoneg", "startijenn"... Pegen plijus eo santout ar birvilh a zo gant ar rederien, ha mizvezhioù war-lerc’h zoken ! Muioc’h a dud o tañva levenez ar Redadeg, Setu ’pezh a fell deomp e 2021. Neuze, te ha ’teus kemeret perzh er Redadegoù paseet, Tap krog ba dorn ur mignon ha n’en deus ket graet gwech ebet. Gwel’ a ri, ne vo ket dipitet ! 10 000 reder e 2018 : 20 000 e 2021 a-drugarez dit ? Ur bern tud zo pell … Lenn ar peurrest\nDibabet oe bet lec’h loc’hañ ha lec’h degouezh ! Ofisiel eo ! Lec’h loc’hañ Redadeg 2020 a vo e Karaez d’ar 15 a viz Mae ! Lec’h degouezh Redadeg 2020 a vo e Gwengamp d’an 23 a viz Mae ! Kroget eo tresadenn an hentad ! Bezit Prest !\nSadorn 30 a viz Kerzu 2017\nBloavezh mat d’an holl ! Deuit’ta da redek genomp !


5 a viz C’hwevrer 1914\n2 a viz Eost 1997\nWilliam Seward Burroughs, anvet dindan e anv pluenn William S. Burroughs, (5 a viz C’hwevrer 1914, Saint Louis - 2 a viz Eost 1997, Lawrence) a zo ur skrivagner amerikan.\nBrudet eo dreist-holl evit e romantoù da bennsaoutiñ, enno mesket implij an drammoù, an darempredoù heñvelreizh hag an diarbennerezh. Ezel eus Beat Generation eo bet ivez, gant Jack Kerouac pe Allen Ginsberg. A-fet sevel skrid eo brudet evit bezañ ijinet an doare cut-up (bet ijinet gantañ ha gant Brion Gysin). Cut-up a dalvez sevel un destenn en ur implij tammoù testennoù didroc’het ha mesk-divesk, en ur implij zoken tamm testennoù skrivet gant skrivagnerien all.\n2 Beat Generation : ar penn-kentañ\n4 E Londrez\n5 Distro d’ar Stadoù-Unanet\n6 Burroughs e Kansas\n7 Oberenn William S. Burroughs\n7.3 Istorioù ha romantoù berr\nWilliam Seward Burroughsa zo bet ganet en ur familh bourc’hizien. Mab-bihan da William Seward Burroughs (ijinour ar mekanik kontañ kentañ ha krouer Burroughs Adding Machine Company) eo. Mont a reas da skol John Burroughs hag eno e voe embannet e skrid kentañ (Personal Magnetism), e 1929. Mont a reas ivez da skol Los Alamos Ranch e Mec’hiko Nevez met n’en em blijas ket eno. Skarzhet e voe goude bezañ bet kavet o kemer ur meskaj klorin hag etanol gant ur skoliad all e Santa Fe. Mont a reas da skol-veur Harvard e 1932 evit tapout un aotreegezh war ar saozneg, e 1936 e voe diplomet. Goude-se e studias ar medisinerezh e Vienna hag e veajas en Europa. Eno e kejas gant ur vaouez yuzev, Ilse Kepper hec’h anv. Ne gare ket anezhi met koulskoude e timezjont, evit ma c’hallfe-hi tec’hout d’ar Stadoù-Unanet. Dispartiañ a rejont, met darempredoù mat a virjont memes tra.\nBeat Generation : ar penn-kentañ[kemmañ | kemmañ ar vammenn]\nE 1944 e vevas Burroughs gant Joan Vollmer en ur ranndi enni ivez Jack Kerouac hag e wreg kentañ, Edie Parker hec’h anv. D’ar mare-se e krogas Burroughs da dañva ar morfin. E 1946 e timezas gant Joan. Ur mab a c’hanas e 1947 e Texas, William S. Burroughs Jr. e anv. Goude bezañ bet kudennoù gant ar polis abalamour d’an dramm e tec’has war-zu Mec’hiko. D’ar 6 a viz Gwengolo 1951, e-pad e veaj da Vec’hiko, e voe mezv Burroughs hag e lazhas Joan en ur dennañ en he fenn, pa oa-eñ o klask dreveziñ Gwilhom Tell. Tamallet e voe da Burroughs bezañ lazhet anezhi, chom a reas 13 devezh en toull-bac’h. Dont a reas e vreur d’e sikour, paeañ a reas ar boliserien koulz hag ar varnerien, ha Burroughs a voe dieubet. Rankout a reas mont bep Lun da di polis kêr Vec’hiko. Daleet ha daleet en-dro e voe ar prosez, Burroughs a brofitas evit skrivañ Queer ha goude ur pennad e tec’has war-zu ar Stadoù-Unanet. Goude marv Vollmer e tremenas ivz meur a viz o strañin e Amerika ar Su, o klask un dramm anvet yage. E 1953 e tremenas meur a viz gant e dud, e Palm Beach (Florida). Klask a reas kaout un darempred karantez gant Ginsberg met hemañ a nac’has, neuze e tivizas Burroughs mont da Roma. Goude-se ez eas betek Tanjer (Maroko). Eno e chomas meur a viz hag e skrivas Interzone. Distreiñ a reas d’ar Stadoù-Unanet met meur a gudenn a savas : darempredoù fall gant Ginsberg ha gant e dud, neuze e tistroas da Danger (miz Du 1954), e-lec’h m’en do muioc’h a frankiz hag e-lec’h ma oa digoust an dramm. Eno e chomas pevar bloaz, amzer dezhañ skrivañ Naked Lunch (Friko Noazh).\nNaked Lunch[kemmañ | kemmañ ar vammenn]\nGinsberg ha Kerouac a zeuas da welout anezhañ e Tanjer e 1957 hag e sikourjont anezhañ da lakaat embann Naked Lunch. Tammoù eus a romant a voe embannet er c’helaouennoù Black Mountain Review ha Chicago Review e 1958. Buan e savas reuze abalamiur da zanvez ar skrid. A-benn ar fin e voe embannet penn-da-benn e 1959, hag e voe brudet buan a-walc’h er Stadoù-Unanet hag en Europa. Meur a brosez a voe aozet a-enep da Naked Lunch er Stadoù-Unanet (Massassuchetts ha stadoù all). Meur ne voe ket difennet al levr, peogwir ne soñjas ket ar varnerien e oa ul levr hudur anezhañ. Burroughs a implijas tammoù dornskridoù Naked Lunch chomet diembann hag e lakaas embann The Soft Machine (1961), The Ticket That Exploded (1962) ha Nova Express (1963). Er romantoù-se ec’h implijas stank ar c’hut-up. Mont a reas Burroughs da Bariz e 1959. Buan e savas kudennoù pa voe harzet an torfedour saoz anvet Paul Lund, hag a roas anv Burroughs d’ar boliserien. Kejet en doa Burroughs gantañ e Tanjer. Dont a reas a-benn Burroughs d’en em dennañ memes tra hag embannet e voe Naked Lunch e Bro-C’hall er memes bloavezh, goude m’en defe Burroughs kaset tammoù anezhañ d’an embanner. An embannadur gallek a voe neuze disheñvel diouzh an hini saoznek, ha plijet-bras e voe Burroughs gant an dra-se. Gwirioù evit an embann er bed a-bezh a voe gwerzhet (dre Grove Press) ha Burroughs a implijas an 3 000 dollar a resevas evit prenañ dramm.\nE Londrez[kemmañ | kemmañ ar vammenn]\nE 1966 e kuitaas Burroughs Pariz evit mont da Londrez, gant ar pal paouez gant an dramm. Eno e chomas e-pad c’hwec’h vloaz, war-bouez un nebeud beajoù d’ar Stadoù-Unanet. E 1968 e labouras evel kazetenner gant Jean Genet, Terry Southern ha John Sack a-benn rentañ kont eus an Democratic National Convention (Emvod Broadel ar strollad Demokrat) evit ar gelaouenn Esquire. Mignon da Southern e oa Burroughs, hag asambles e klaskjont sevel ur film diwar Naked Lunch e 1972, met ne zeujont ket a-benn. Burroughs a lakaas embann The Last Words of Dutch Schulz e 1969 ha The Wild Boys e 1971. E-pad ur pennad e voe ezel Burroughs eus Iliz ar Skiantologiezh, met ne chomas ket pell enni. Reuz a savas etrezañ hag izili an iliz pa savas ur renta-kont eus ul levr anvet Inside Scientology. Lizheroù taer a eskemmjont er gelaouenn Rolling Stone.\nDistro d’ar Stadoù-Unanet[kemmañ | kemmañ ar vammenn]\nE 1974 e teuas a-benn Ginsberg da lakaat Burroughs da santiñ kelenn ar sevel-skrid (creative writing) e City College New York. Goude bezañ deuet a-benn da baouez gant an heroin e tilojas Burroughs da New York. Ur c’hwec’hmiziad e padas evel kelenner. Met fellout a rae dezhañ kaout peadra da vevañ, setu ma asantas bezañ kelenner e skol-veur Buffalo evit 15 0000 dollar ar c’hwec’hmiziad. Eno e kejas gant James Grauerholz hag a zeuas da vezañ e sekretour. Dedennet-bras e oa ivez Grauerholz gant ar sonerezh rock, hag a-drugarez dezhañ ec’h atersas Burroughs Jimmy Page evit ar gelaouenn Crawdaddy e 1975. Grauerholz a ginnigas ivez da Burroughs beajiñ er Stadoù-Unanet ha lenn e destennoù, ar pezh a rafe Burroughs e-pad an ugent vloaz da zont. e E 1976 e tivizas en em staliañ da vat er Stadoù-Unanet, hag e voe e darempred gant arzourien New York : Andy Warhol, Patti Smith, Lou Reed, Susan Sontag pe c’hoazh Dennis Hopper. Gant Grauerholz ha tud all e voe aozet Nova Convention etre an 30 a viz Du hag an 2 a viz Kerzu 1978, ur gouel arzoù liesseurt da lidañ oberenn Burroughs e oa. Ouzhpenn al lennadennoù gant Ginsberg ha re all e voe aozet abadennoù sonerezh gant Philip Glass, Deborah Harry, The B-52’s pe Suicide. Etre 1981 ha 1987 ec’h embannas tri levr : Cities of the Red Night (1981), The Place of Dead Roads (1983) ha The Western Lands (1987). A-hed ar bloavezhioù 1980 ha 1990 e kendalc’has Burroughs da gemer heroin, evel ma lavar Grauerholz e-barzh Last Words : The Finals Journals of William S. Burroughs.\nBurroughs, David Woodard pe Dreamachine e 1997\nBurroughs e Kansas[kemmañ | kemmañ ar vammenn]\nE 1981 e tilojas Burroughs da Lawrence (Kansas), hag eno e chomas betek fin e vuhez. A-drugarez da strivoù Ginsberg e voe degemeret e American Academy and Institute of Arts and Letters e 1983. Er bloavezhioù-se e oa deuet Burroughs da vezañ un ikonenn er bed undeground, hag e kenlabouras gant a bep seurt tud evel Bill Laswell, Throbbing Gristle, Sonic Youth, Nick Cave ha Tom Waits. E 1991 e teuas er-maez ar film Naked Lunch, sevenet gant David Cronenberg, ha gant asant Burroughs. Er bloavezhioù 1990 e krogas Burroughs da livañ taolennoù difetis : staliañ a rae bombezennoù ha podoù liv dirak al lien, hag e tenne warno gant ur bistolenn. Diskouezet e voe e oberennoù e New York. Mervel a reas Burroughs d’an oad a 83 bloaz d’an 2 a viz Eost 1997, abalamour da vougadur kigenn ar galon. Douaret e voe e bered Bellefontaine e Saint-Louis (Missouri). War e vez e c’haller lenn e anv hag :”American writer”.\nOberenn William S. Burroughs[kemmañ | kemmañ ar vammenn]\nQueer (skrivet e 1951-3; embannet e 1985)\nDead Fingers Talk (1963) – tammoù Naked Lunch, The Soft Machine ha The Ticket That Exploded lakaet asambles a-benn sevel un oberenn nevez\nNann-faltazi[kemmañ | kemmañ ar vammenn]\nThe Job: Interviews with William S. Burroughs (1969) (gant Daniel Odier)\nJack Kerouac (1970) (gant Claude Pelieu)\nThe Retreat Diaries (1976) – adembannet diwezhatoc’h e-barzh The Burroughs File\nEverything Lost: The Latin American Notebook of William S. Burroughs\nIstorioù ha romantoù berr[kemmañ | kemmañ ar vammenn]\nAli's Smile (1971)\nWhite Subway (1973) – adembannet diwezhatoc’h e-barzh The Burroughs File\nExterminator! (1973) (disheñvel diouzh al levr bet embannet e 1960 gant Brion Gysin)\nThe Book of Breething (pe "Ah Pook Is Here") (1974)\nCobble Stone Gardens (1976) – adembannet diwezhatoc’h e-barzh The Burroughs File\nBlade Runner (a movie) (1979)\nDr. Benway (1979)\nDie Alten Filme (The Old Movies) (1979) – adembannet diwezhatoc’h e-barzh The Burroughs File\nSinki's Sauna (1982)\nThe Whole Tamale (1987-88)\nTornado Alley (1989)\nDastumadegoù[kemmañ | kemmañ ar vammenn]\nRoosevelt After Inauguration and Other Atrocities (1965)\nAh Pook is Here, Nova Express, Cities of the Red Night (1981)\nBurroughs Live : The Collected Interviews of William S. Burroughs, 1960-1997 (2000)\nThe Letters of William S. Burroughs 1945-1959\nWord Virus : The William Burroughs Reader (1998)\nKenlabour[kemmañ | kemmañ ar vammenn]\nAnd the Hippos Were Boiled in Their Tanks (1945 – da zont er-maez e miz Du 2008) (gant Jack Kerouac)\nMinutes To Go (1960) (gant Sinclair Beilles, Gregory Corso ha Brion Gysin)\nThe Exterminator (1960) (gant Brion Gysin)\nThe Yage Letters (1963) (gant Allen Ginsberg)\nBrion Gysin Let the Mice In (1973) (gant Brion Gysin)\nSidetripping (1975) (gant Charles Gatewood)\nColloque de Tangier (1976) (gant Brion Gysin)\nThe Third Mind (1977) (gant Brion Gysin)\nColloque de Tangier Vol. 2 (1979) (gany Brion Gysin ha Gérard-Georges Lemaire)\nApocalypse (1988) (gant Keith Haring)\nThe Final Academy Documents – (gant Brion Gyson, Antony Balch, John Giorno ha re all). The Final Academy a zo un dro er Rouantelezh-Unanet e 1982, aozet gant David Dawson, Roger Ely ha Genesis P-Orridge.\nBurroughs a c’hoari er film Drugstore Cowboy. Kenlabouret en deus ivez evit sevel an teulfilm Words of Advice: William S. Burroughs On the Road (2007).\nEnrolladennoù[kemmañ | kemmañ ar vammenn]\nCall Me Burroughs (1965) - The English Bookshop, Paris (adembannet e 1995 gant Rhino Records)\nThe Nova Convention (1979) gant Burroughs ha tud all Systems\nNothing Here Now But The Recordings (1981) gant Brion Gysin, Industrial Records\nYou're the Guy I Want to Share My Money With (1981) gant John Giorno ha Laurie Anderson\nPoetry in Motion, (1982)\nMister Heartbreak, (1984) gant Laurie Anderson\nHome of the Brave, (1986) gant Laurie Anderson\nUnCommon Quotes, (1986) – Enrollet e-pad Caravan of Dreams, (11 a viz Gwengolo 1986 )\nSmack my Crack (1987) gant Tom Waits hag arzourien all\nLike A Girl I Want To Keep Coming, (1989) gant John Giorno\nSeven Souls, (1989) gant Material - Burroughs a genlabouras gant Bill Laswell, advesket e 1998 (The Road to the Western Lands)\nDead City Radio, (1990)\nThe "Priest" they called him, (1992) - Burroughs a gomz ha Kurt Cobain a son gitar\nBreak Through In Grey Room, (1992) – Dastumadeg lennadennoù ha cut-up - Sub Rosa Records\n"Just One Fix", (1992), pladenn Psalm 69 gant ar strollad Ministry, golo ar bladenn gant Burroughs\nThe Black Rider, (1992) – Sonerezh savet gant Tom Waits ha Robert Wilson\nSpare Ass Annie and Other Tales, (1993) - Island Records (gant Disposable Heroes of Hiphoprisy)\n"Words Of Advice", pladenn Hallucination Engine gant ar strollad Material, (1994)\nThe Elvis of Letters, (1995) gant Gus van Sant\n10%: File under Burroughs (1996) - 2 CD\n" *Songs in the Key of X’', (1996) ha In Time: The Best of R.E.M. 1988-2003, pladenn bonus (2003) – Mouezh Burroughs a glever war sonerezh-benveg “Star Me Kitten”R.E.M.\nStoned Immaculate: The Music of the Doors (2000) - Burroughs a lenn barzhonegoù Jim Morrison, sonerezh gant The Doors\nAdtapet diwar « https://br.wikipedia.org/w/index.php?title=William_S._Burroughs&oldid=1948372 »


Pajenn:Morvan - Buez ar Zent, 1894.djvu/803 - Wikimammenn\nPajenn:Morvan - Buez ar Zent, 1894.djvu/803\n26 a viz Du\nsant per, merzer\nlabourat a rea ive hervez he c’halloud evit silvidigez tud ann eskoptiou all. Tri eskop divar dro o veza bet kaset d’ar prizoun asambles gant ouspenn c’houec’h kant kristen, ar Zant ne ehane da gonzoli ar re-ma dre he liziri ha d’ho alia da jom bepred stard enn ho dever. Nec’het oa gantho noz-deiz gant aoun na deuje unan bennag anezho da ginnig ezans d’ann idolou, hag he spered ne oue eaz aoualc’h nemed pa glevaz o devoa gounezet holl ar gurunenn a verzerenti. Neuze avad e oue beuzet he ene enn eur mor a joa.\nGoulskoude nerz ar bersekusion a dorraz eur pennad, ha Per a zistroaz da Aleksandrii. Siouaz ! etouez tud fidel kear, meur a hini o doa bet ar zempladurez da nac’h ho feiz pe da vihana da ober ann neuz d’he nac’h. Mes ar Zant en devoue truez ouz ar gristenien geiz-se, hag o veza n’oa ket ker grevuz pec’hed lod anezho ha pec’hed lod all, e kemeraz ar boan da verka da bep rumm ar binijenn a dlient da ober evit gellout tostaat adarre ouz ar zakramanchou.\nHeb dale e tirollaz ar bersekusion ker goaz ha biskoaz, hag er vech-ma Per a oue kaset d’ar prizoun d’he dro dre urs ann impalaer Maksimin. Epad m’edo eno o c’hortoz ar maro, daou velek, ho hano Akillas hag Aleksandr, a ieaz eunn devez d’he gaout evit he bedi da lamet ann eskummunugenn divar ann avieler Arius. Ann avieler-ma en doa diskouezet edo a du gant eur vandenn chismatiked a ioa d’ann ampoent enn Ejipt, hag abalamour da ze oa bet eskummunuget gant ar Zant.\nHogen, Per a respountaz d’ann daou velek-se : « — Penaoz e kredit-hu dont da gomz d’inn evit Arius ? Hag er bed-ma hag er bed all e vezo ato disparti etre Arius hag hor Zalver Jezuz-Krist, guir Vab Doue. Akillas hag Aleksandr a oue mantret o klevet kement all ; mes ar Zant a lavaraz d’ezho : « — Ne d-it ket da damall ac’hanon da veza re rust : selaouit petra zo c’hoarvezet ganen enn noz diveza-ma. A greiz m’edon o pedi, em euz remerket em c’hichen eur c’hrouadur daouzek vloaz, hag hen skeduz evel ann heol ; mes he zae a ioa\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/803&oldid=138049 »


7 676 ann. (2019)\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Pleuwigner gant teir c'humun ennañ:Brec'h, Kamorzh ha Pleuwigner; e Bann an Alre e oa; miret ha brasaet e voe kanton Pleuwigner e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pleuwigner en Arondisamant an Oriant bet krouet e 1800,.\n239 gwaz eus ar gumun a gollas o buhez abalamour d'ar brezel, d.l.e. 4,33 % eus he foblañs e 1911.\nMervel a reas 69 den ag ar gumun abalamour d'ar brezel; tri anezhe a oa yuzev, drouklazhet e voent e kamp-diouennañ Auschwitz (Polonia) e 1942.\nSeizh gwaz a varvas e Brezel Indez-Sina ha seizh all e Brezel Aljeria.\nE distro-skol 2021 e oa 133 skoliad enskrivet er c'hlasoù divyezhek (16,2 % eus skolidi ar gumun evit a sell ouzh ar c'hentañ derez)\nAdtapet diwar « https://br.wikipedia.org/w/index.php?title=Pleuwigner&oldid=1970971 »


Tornaodoù divent ha lec’hioù kaer-spontus\nTornaodoù war-dro 100 m uhelder dezho hag a gouezh a-bik er mor, ur gwel kaer war bae Douarnenez ha bae Morgad. Sebezet e vezer o welet kement-se. Gant nerzh ha kaerder mesk-ha-mesk ez eo Beg Penn ar Roz un diverrañ eus Breizh.\nE penn pellañ Penn-ar-Bed eus tu ar c’hornôg, war gourenez Kraozon, emañ Beg Penn ar Roz. Ac’halese e c’haller arvestiñ ouzh ar vro tro-war-dro, peadra da vezañ bamet da vat. Cheñch-dicheñch eo dremm al lec’h, eus glas-pers ar mor betek gwenn skedus an tornaodoù. Ar pep gwellañ, evit an hini a fell dezhañ gouzout petra eo al lec’h marvailhus-se, eo mont di war droad. Evit en em gavout war ar gwel kaer dibar-se e kemerer un hent a-hed an tornaod ha goude se ur wenodenn-aod etre lann, brug ha gwez-pin. Da vezañ gwelet e-maez an amzer touristerezh pe abred diouzh ar beure, pa vez gouez al lec’h c’hoazh.\nYao gant an hent !\nLakait ho potoù basket en ho treid. Dleet eo da gement den sot gant ar baleadennoù er c’hornad mont d’ober tro Beg Penn ar Roz. Evit mont eus Morgad da Gastell Din ez eus ezhomm un devezh bale mat dre ur wenodenn-aod balizennet e ruz ha gwenn ha dre al lanneg (balizennoù melen) evit an distro. E-touez al lec’hioù a ranker mont da welet : Beg an Enez Werc'h, ouf Sant-Nikolaz war aod ar c’hornôg pe ouf Porzh Kregen, unan kaer ma’z eus, hag ar penntir a zo a-uc’h traezhenn ar Palud war aod ar reter.\nLeizh ho taoulagad !\nE-pad an hañv e kaver herrvigi hag a loc’h eus porzh Morgad da vont d’ober anaoudegezh, dre ar mor, gant ar mojennoù en-dro da grec’hier ar c’hab. E-mesk an traoù a weler emañ Kev an Aoter, 80 m donder dezhañ, pe ouf kaer-eston an Enez Werc’h. Un doare all da sellet ouzh al c’hornad marvailhus-se.\nUr gwel kaer war an inizi\nE penn ar c’hab, pa vez sklaer an amzer, e c’hallot spurmantiñ, ouzhpenn bae Douarnenez en e bezh, Enez-Sun, Eusa ha Molenez.


Evit anavezout an dour | YA! Keleier e brezhoneg - kazetenn sizhuniek enlinenn\nKeleier » Ekologiezh » Evit anavezout an dour\n19 / 02 / 2018 | Ekologiezh | Commentaires fermés sur Evit anavezout an dour\nAnavezet mat eo “Dour ha Stêrioù” e Breizh met n’eo ket evit se e anavezer ar valizenn bedagogel “Ricochets.” Renevezet eo bet n’eus ket pell.\nE Kemper e labour Anouck Bonjean abaoe ouzhpenn 10 vloaz, evel animatourez natur e framm “Dour ha Stêrioù”. Dezhi da vont un tamm e pep lec’h e skolioù traoñ an departamant, betek peder gwech dindan bloaz, da gizidikaat ar vugale vihan ouzh an dour, an implij, ar saotrañ hag an disaotrañ, ar merañ e kêr. Met c’hoarvezout a ra dezhi ober ar memes labour gant skolajidi, liseidi ha koshoc’h zoken, betek studierien BTS, tud 30 vloaz. Deus ar Berry eo hi, aet da Bariz a-raok kejañ gant un Breizhad ha dont betek e vro. Met abaoe pell dija e anaveze “Ricochets” ha kudenn an dour. Gouzout a ra mat an diforc’hioù etre ar broioù-se. “Em bro ez a an dour betek ar poulloù dindan douar. E Breizh eo gwelloc’h kalite an dour, met breskoc’h ivez, abalamour d’al labour-douar. 80% eus an dour a gouezh a ya pelloc’h. Ne c’hell ket mont en douar abalamour d’an dachenn mein-greun ha chist.” a zispleg-hi. Lakaat an dud da gompren pegen pouezus eo an dour evit Mab-den eo he labour, sikouret ma vez gant kevratoù he deus he c’hevredigezh gant Sivalodet, gant kumuniezh kumunioù…\nAesoc’h eo reiñ da gompren pa vez un dra fetis dirak an daoulagad. Evit se he doa fardet “Dour ha Stêrioù” Breizh, gant sikour rouedadoù all gouestlet d’an natur, ur valizenn bedagogel, a oa bet implijet kalz “Ganti e c’helled lakaat ar gaoz war an holl gudennoù a denn d’an dour.” eme Anouck Bonjean. Met goude 20 vloaz implij e oa poent reneveziñ anezhi, ar pezh a zo bet graet abaoe miz. Karget eo bremañ Anouck Bonjean da stummañ – dindan daou zevezh – animatourien kreizennoù vakañsoù, buhezourien ar skolioù ha reoù ar c’hevredigezhioù evit deskiñ dezho tennañ gounid ar benveg, a c’hellont prenañ ouzhpenn (900€) “met gwelloc’h eo dezho tennañ ar muiañ a splet posupl outañ.” emezi c’hoazh.\nDaoust da vinvioù a seurt-se, d’ar skoazell a gaved e-touez an dilennidi n’eo ket anat an dazont. Diaes eo muzuliañ efed he labour kizidikaat war ar re yaouank, en ur bed ma vez graet muioc’h-mui gant sifroù. Diaes eo ivez stourm ouzh pouez an emdroadur. “Gwechall, pa ‘m eus kroget, o doa an holl vugale ur rumm heuzoù er gêr. Bremañ, evel ar mintin-mañ, en em gavan gant bugale n’o deus ket, ar pezh n’eo ket aes pa ranker mont e-kreiz an natur, e traonienn Sant Laorañs. Pelloc’h eget un afer kaout heuzoù eo dav gwelet ar mod ma vez kemeret e kont an endro, ar yec’hed…” a zispleg-hi. Diaes c’hoazh pa wel e rank chom a-sav gant ur “Foire à l’Eau” bet dalc’het e-pad 15 vloaz, o pediñ betek 300 bugel war daou zevezh, chomet a-sav e 2017 rak ne oa ket an dilennidi evit kenderc’hel. “Poan zo gant lod ober an diforc’h etre an div lodenn a zo ennomp, difennerien an natur, sur, met ivez tud karget a gizidikaat an nesañ war pinvidigezh an endro.”\nN’eo ket du-pod an dazont, memestra. Ne c’hell ket hi mont en holl skolioù bep bloaz, ken bras eo ar goulenn. Ne c’hell bastañ nemet da 30% eus ar goulenn – 4 gwech un hanter devezh – ha rankout a raio ar skolioù gortoz 4 bloaz a-raok gwelet anezhi en-dro.


Sul 1añ viz Mae 2022 – Lann-Anna\nHome Ar Sent / Les Saints Sul 1añ viz Mae 2022\nAr Sent / Les Saints, Gregorian, Liderezh ar Sulioù hag ar gouelioù / Liturgie des Dimanches et fêtes\nSul 1añ viz Mae 2022\nSul 1añ viz Mae 2022 – Trede Sul Fask / Dominica Secunda post Pascha – An Eil Sul goude Pask (Sul ar Pastor mat)\nDimanche 1er Mai 2022 – Nouveau missel: 3e Dimanche de Pâques / Usus Antiquior : 2e Dimanche après Pâques\nkanoù gregorian evit ar misal nevez\nAviel sant Lukaz\nEn deiz-se, setu ma oa daou anezho o vont d’ur vourc’h war-hed tri-ugent stadenn diouzh Jeruzalem, he anv Emmaus, hag e komzent etrezo diwar-benn kement tra a oa c’hoarvezet. Ha setu e-pad ma oant o komz hag o vreutaat, Jezuz e-unan a dostaas hag en em lakaas d’ober hent ganto; met dalc’het e oa o daoulagad ma ne oant ket evit en anavezout.\nHag e lavaras dezho: «Petra eo ar c’homzoù-se a lavarit an eil d’egile, en ur vont gant an hent?.» Chom a rejont a-sav, leun a dristidigezh. Unan anezho, anvet Kleopaz, a respontas outañ: «Te eo an estren nemetañ, o chom e Jeruzalem, a vefe hep gouzout petra a zo bet c’hoarvezet enni, en deizioù-mañ?» – «Petra ‘ta?» emezañ. Ar re-mañ a respontas: «Ar pezh a zo en em gavet gant Jezuz a Nazared, a oa en em ziskouezet evel ur profed galloudus en e oberoù hag en e gomzoù, dirak Doue ha dirak ar bobl a-bezh; ha penaos o deus hor beleien vras hag hor pennadurezhioù en droukroet da vezañ barnet d’ar marv, hag en staget ouzh ar groaz. Ni avat hor boa fiziañs e oa hennezh an hini a zasprenfe Israel; hogen, gant kement-se holl, eo hemañ an trede deiz abaoe m’eo degouezhet an traoù-se. Gwir eo ez eo bet strafuilhet hor spered gant un nebeut gwragez eus hon touez: Aet int d’ar bez da c’houloù-deiz, ha pa n’o deus ket kavet e gorf, ez int distroet en ur lavarout o devoa gwelet Aeled zoken, hag a lavar ez eo bev. Ha darn eus hor c’hompagnuned a zo aet d’ar bez, hag o deus ivez kavet an traoù evel m’o devoa lavaret ar gwragez; eñ avat n’o deus ket e welet.» Neuze e lavaras dezho:\n«O tud dispered ha gorrek ho kalonoù da grediñ kement o deus lavaret ar Brofeded! Daoust ha ne oa ket ret d’ ar C’hrist gouzañv ar poanioù-se ha mont evel-se en e c’hloar?» Hag o kregiñ gant Moizez hag an holl Brofeded, e tisplegas dezho, en holl Skriturioù, ar pezh a oa diwar e benn.\nEvel-se ec’h errujont tost d’ar vourc’h ma ‘z aent, met eñ a reas van da vont hiroc’h. Met derc’hel a rejont warnañ en ur lavarout: «Chom ganimp, rak setu ar serr-noz o tont, hag emañ an deiz o tiskenn.»\nHag ec’h antreas eta evit chom ganto. Hag e c’hoarvezas pa oa ouzh taol ganto, ma kemeras ha ma vennigas ar bara, m’en rannas ha m’en roas dezho. Neuze o daoulagad a zigoras hag en anavezout a rejont; eñ avat a oa en em guzhet diouto.\nHag e lavarjont an eil d’egile: «Daoust ha ne verve ket hor c’halon en hor c’hreiz, pa gomze ouzhimp war an hent, ha pa zizoloe dimp ar Skriturioù?» Hag o sevel raktal e tistrojont da Jeruzalem. Eno e kavjont bodet an Unnek hag o c’hompagnuned, a lavaras dezho: «Evit gwir, dasorc’het eo an Aotrou, hag en em ziskouezet eo da Simon.» Hag i o-unan a zisplegas ar pezh a oa c’hoarvezet war an hent, ha penaos o devoa en anavezet gant rannidigezh ar bara.\ndaved al load « Introïbo «\n+ Usus Antiquior\nVidi aquam * * *\nDazgwerzad amzer Fask\ndiouzh Ezekiel 47, 1 & 9, Salm 118 (117),1\na setu ma strinke an dour eus dindan\nkostez dehoù an Templ; rak yac’haat a ra, hag\nar vuhez en em zispak e kement lec’h ma’z a ar\nfroud. S/ Dougit klod d’an Aotrou evit e vadelezh ! Ya, da virviken e pad e drugarez !\nSelaouomp, kanomp, meulomp!\nSalm 32, 5-6.\nMisericórdia Dómini plena est terra, allelúia: verbo Dómini cæli firmáti sunt, allelúia, allelúia.\n& 1/ Exsultáte, iusti, in Dómino: rectos decet collaudátio.\nTrugarez Doue en em led war an douar a-bezh; gant Ger Doue eo bet startaet an Neñvoù\n& 1/ Youc’hit a levenez d’an Aotrou, c’hwi an dud reizh!\nSul 24 a viz Ebrel 2022\nSul 8 a viz Mae 2022


Te Sina – gounezit ho te deoc'h-c'hwi ! - Botanix – Ur gelaouenn diwar-benn ar plant\nAr plant te (Camellia) a zo rannet en 50 spesad bodenn pe brousgwez trovanel hag istrovanel, an hini anavezetañ o vezañ gwez-te Sina (Camellia sinensis). Dont a ra ar plant henboudel-mañ eus Su ha Gevred Sina, koulz hag eus India, Myanmar, Viêt-Nam ha Laos, m'eo gounezet abaoe meur a gantved. Daoust dezho bezañ gounezet er bed a-bezh dindan hin drovanel, e vezont produet dreist-holl e Sina, India, Sri Lanka ha Japan.\nGallout a reer gounit te du-mañ. Ar pep pouezusañ eo kaout had digant ar gwez-te, rak kollet e vez o nerzh eginañ ganto buan-tre. Konek eo an hadennoù, ha rankout a reont heziñ en dour e-pad 2–3 devezh a-raok an haderezh. Neuze ez adplanter ar blantenn vihan en un dindanad skañv hag a vez dizouret. Diwanañ a ra an had e-kerzh 2–4 sizhunvezh dindan un temperadur a 20–25 ºC. Dibabit ul lec'h heoliet evit ma kresko buan ar plant ; krennañ a c'haller anezho d'an oad a 6 miz. O krennañ ingal ar plant e teuio deil kaer koulz hag an danvez krai evit produiñ te.\nMat eo d'ar gwez-te bezañ er-maez pe war ur pondalez e-pad an hañv. Gant un hañvezh tomm ha trawalc'h a zour e vo an te evel ma vijent en o annez naturel. Daoust d'an doareoù bezañ damheñvel diouzh re an trovanoù e vo seul welloc'h a se ar gounezerezh, ha dont a raio bleuñv gwenn bras d'ar blantenn. Er goañv e vo lakaet ar blantenn e-kichen ar prenestr. Dre ma'z eo padus delioù ar spesad-mañ, ha dre ma ne c'halloc'h reiñ trawalc'h a heol d'ar blantenn, e weñvo hag e kouezho he delioù diouti moarvat. Pa zeuio an nevez-hañv avat, e wellao he stad buan-tre ha gouest e voc'h da zastum ho telioù te deoc'h-c'hwi.\nPennad war-lerc'h: Gwez bara Artocarpus odoratissimus, Marang »»»


Wikipedia:Kumuniezh/An davarn/sizhunvezh 05 bloaz 2007 - Wikipedia\nWikipedia:Kumuniezh/An davarn/sizhunvezh 05 bloaz 2007\n< Wikipedia:Kumuniezh | An davarn(Adkaset eus Wikipedia:Kumuniezh/An ti-chopin/sizhunvezh 05 bloaz 2007)\n1 29/01/2007 — 04/02/2007\n1.1 Patrom nevez evit ar stadoù\n1.2 Ma ne vez degaset un tammig urzh gant ar verourien, piv a raio?\n1.4 Kudenn gant un implijer hag a zo merour en degouezh\n1.5 Implijerien faos\n1.6 A-enep kemm reolennoù ar skritur war-zigarez tostaat ouzh yezh kozh an anvioù-se\n1.7 Votiñ a ran a-enep kemm reolennoù ar skritur\n1.8 Votiñ a ran a-du gant kemm reolennoù ar skritur\n1.9 Dibab a ran chom hep votiñ\n29/01/2007 — 04/02/2007[kemmañ ar vammenn]\nskrivañ un dra bennak er pempvet sizhun eus 2007 — An ti-chopin\nPatrom nevez evit ar stadoù[kemmañ ar vammenn]\nUr patrom nevez 'zo bet savet ganin evit stadoù ar Bed (graet e veze beteg hen en un doare artizanel). Tu zo deoc'h kavout ar framm amañ. Ha sellet penaos ec'h implij war pajennoù Etiopia ha Kameroun. Benoni 3 C'hwe 2007 da 17:44 (UTC)\nMa ne vez degaset un tammig urzh gant ar verourien, piv a raio?[kemmañ ar vammenn]\nUn tammig hegaset on pa welan kemennadennoù degaset war bajennoù personel pa n'eo ket o lec'h : pe kemennadennoù d'un nebeut tud (merourien) pe kemennadennoù e-keñver ar skridaozañ.\nPep a gaser kemenn a dle prederiañ ha klask gouzout ma n'eo ket un dra a-bopuez evit an holl wikipedourien. Ma 'z eus un diforc'h etre daou wikipedour, an dra-se a zo da lakaat war ar pajennoù foran.\nGwelet em eus ez eus war wikipediaoù all moaienoù kaout divizoù etre ar verourien dwb traoù teknikel. Ha n'hon eus ket un dra-evel-se.\nBez ez eus pajennoù evit ar verourien ha ivez an Ti-Chopin ha n'eus ket mui anv eus outi war ar bajenn degemer. Ret e vo adlakaat anezhi en he flas : an hini gentañ.\nDegas a ran amañ kemennadennoù a oa da gas da bep a wikipedour. Diverket int bet war ma fajenn gaozeadenn.--Ch. Rogel 4 C'hwe 2007 da 14:34 (UTC)\netrefas[kemmañ ar vammenn]\nKeloù evit ar verourien : Setu a-benn ar fin, echuet eo treiñ an etrefas ganin. Adveret em eus tost pep tra hag adtroet tout ar pezh a oa bet kollet er bloaz paseet. A-benn ar fin, n'eus ket kalz yezhoù eo klok o etrefas! Kavet em eus un doare da labourat war-eeun gant un diorrour. Aesoc'h eo, met pebezh labour torr-penn ! En devezhioù a zeu e tlefe an traoù dont war wel. Klask a rin gwelet penaos gwellaat ar bloc'had skridaozañ bremañ. Fulup 24 Gen 2007 da 21:59 (UTC)\nKudenn gant un implijer hag a zo merour en degouezh[kemmañ ar vammenn]\nSalud dit. Neal, merour, en doa skrivet kement-mañ din an deiz all : «(...) Setu e kinnigan kregiñ ar vloavezh-mañ gant ur spered kenlabour pozitivel: pa vez kemmet titl ur pennad pe c'hoazh ar c'heriaoueg bet implijet gant unan bennaket bet krouet ur pennad gantañ/i (da lâret eo an aozer-pennañ), ha dreist-holl m'eo bet savet meur a bennad ganta/i war an dachenn-se, kentoc'h evit mont diouzhtu da digemmañ-adkemmañ titl ar pennad-se e vefe gwelloc'h mont da displegañ perak n'eur ket a-du gant ar c'hemm war ar bajnn gaozeal stag ouzh ar pennad-se ha/pe mont e darempred gant an hini en/he doa kemmet ar pennad oc'h eilañ war e bajenn gaozeal an evezhiadennoù-se. Bewech ma sav ur gudenn a-seurt-se e c'heller mont e darempred gant ur merour evit goulenn e ali digantañ, met fur e vefe chom a-sav da gemmañ-adkemmañ an traoù keit ha ma ne deuer ket a-benn da dizhout ur c'henemglev. (…) » Mat eo din ober hervez e soñj ha tremen dre ar verourien pa sav kudennoù met penaos e rin-me bremann, pa'z eo ur merour end-eeun a ya da cheñch an titl diouzh e intrudu e-unan (evit Ceres en degouezh-mañ), a-us d'an implijerien all emañ ar verourien eta ? Dizale moarvat ez ay Nix da Noz evit bezañ diboell da vat hag heuilhañ dibab ur pennad nevez savet gant unan amañ. Goulenn a ran ganit e vefe distroet d'ar stumm Ceres evit ar blanedenn, pa ne gavan ket sirius an arguzenn "anv an doue a zo evel-se neuze e vo anv ar blanedenn evel-se" (n'eo ket reolennoù aozadur ofisiel anvadurioù an egor, n'eus forzh penaos). A galon. Iskomandant Marc'heg 30 Gen 2007 da 15:41 (UTC)\nUr c'hendiviz a oa bet war bajenn kaozeal Keres (planedenn gorr) e pad pell, hag e oa sklaer ali ar muiañ niver. Siwazh da Iskomandant Marc'heg ne oa ket a-du ar muiañ niver gantañ. Gortozet 'm eus dek devezh goude fin an divizoù kenkas na vije deuet war well alioù nevez. Ne welan ket petra a c'hellfe Iskomandant Marc'heg rebech din e gwirionez, pe neuze e rank lavar eo arabat da virviken kemm anv ur pennad...Benoni 30 Gen 2007 da 16:09 (UTC)\nDaoust hag eñ en deus Benoni roet un abeg sklaer (daveoù? plijadur un den n'eo ket an abeg solutañ) da gemmadur talbenn ar pennad pe lañset ar c'haoz war ar c'hemmadur? Lavaret eo bet ne c'heller ket kemm an talbennoù a-daol-trumm. (NB : plijadur = décision evel e galleg kozh "tel est mon bon plaisir"). --Ch. Rogel 4 C'hwe 2007 da 14:34 (UTC)\nImplijerien faos[kemmañ ar vammenn]\nKalz tud a c'hoari krouiñ ur c'hont war ar wikipedia brezhoneg just 'vit ober un dastumadeg kontoù, met hep kemer perzh gwech ebet: ne ouezont ket brezhoneg zoken. An hini diwezhañ : Implijer:Scooter. Daoust hag e vez dalc'het seurt kontoù faos? Pe daoust hag-eñ ne vije ket gwelloc'h o diverkañ?Benoni 3 C'hwe 2007 da 18:40 (UTC)\nNe gav ket din eo posubl mont a-enep an enskrivadurioù-se. Daoust hag eñ e vez aotreet o diverkañ hep un abeg gwir? Diwar ar stadegoù e c'heller sellout outo amañ e welimp kresk ar wikipedourien oberiant. Siwaz eo kozh ar stadegoù-se (Du 06).--Ch. Rogel 4 C'hwe 2007 da 14:34 (UTC)\nMarteze e krouont ur gont evit lakaat an etrefas en o yezh, ar pezh n'heller ket ober pa ne vezer ket enskrivet. --Yun (kaozeal) 10 C'hwe 2007 da 12:49 (UTC)\nA-enep kemm reolennoù ar skritur war-zigarez tostaat ouzh yezh kozh an anvioù-se[kemmañ ar vammenn]\nKlemm a savan dirak ar gumuniezh a-enep ar c'hoant zo peg e kroc'hen lod eus ar verourien da derriñ lezenn ar peurunvan, a boan savet gant ur vot 8 den, evit lakaat reuz er 120 pennad bennak savet diwar-benn Hellaz kozh (pezh ne vern ket kalz), ha dreist-holl lakaat reuz er skritur (pezh zo un tamm mat gwashoc'h).\nGoulenn a ran digant an dud votiñ amañ\nPeseurt kemm skritur? Ne ouien ket e oa reolennoù er peurunvan o tennañ d'an treuzskrivañ. Ha pelec'h e vezont kavet? Hag a arabat lakaat an dud da grediñ eo bet implijet galloud ar verourion evit lakaat ar gumuniezh d'ober tra pe dra - aozañ ur votadeg vo graet ha neuze e tivizo an implijerion/ezed a fell dezhe kemer perzh (ar verourion en o zouez. N'eus bet divizet ober kmm ebet gant ar verourion. Ret eo anzav ivez marteze eo gant unan eus ar verourion m'eo bet stourmet abaoe ar penn-kentañ evit ma vefe degemeret ar peurunvan evel doare-skrivañ ofisiel nemetañ ar Wikipedia-mañ.\nMerour (Neal) (Kaozeal) 5 C'hwe 2007 da 07:51 (UTC)\nNe servij da netra lakaat ur reolenn da vezañ degemeret mar deo evit mont a-enep dezhi.\nNe gomprenan mann ebet: ur wezh all, e pelc'h e kaver daveoù er skritur peurunvan o tennañ d'an doare da treuzskrivañ gerioù etren (ha n'eo ket gerioù a orin estren bet degemeret evel gerioù brezhoneg)?\nMerour (Neal) (Kaozeal) 5 C'hwe 2007 da 11:52 (UTC)\nSkrivañ Gandhi, Tony Blair, Cú Chulainn, Owain Glyndŵr a vefe un dagadenn a-enep ar peurunvan? Biskoazh kemend-all.Rognogno 5 C'hwe 2007 da 11:56 (UTC)\nGwir eo, ha koulskoude n'eo ket ken eeunik an traoù ... tud zo a skriv\nSuis, ha n'eo ket Suisse, Brusel ha n'eo ket Bruxelles, Naboukadnesar ha n'eo ket Nabuchodonosor, Kouc'houlen ha n'eo ket Cú Chulainn, Yaou ha n'eo ket Jupiter , ha hir e vije al listenn...\nKeres ha lod all Ceres\nKarl Marx ha marksour (sell! sed hag a dalv ar boan gwelout a dost)\nDiskar Chistr-Trenk ha n'eo ket Giscard d'Estaing\nUr wech all e lavaran n'eus ket tu lakaat an dud da blegañ ouzh furm-mañ-furm, dreist-holl evit an anvioù divoutin. Ma vez asantet lakaat ur furm evel talbenn, pep hini a c'hello implij ar furm all (gant daveoù) e korf pennadoù all (gant an adkas ha gant ur furm hepken gant dave ret d'an eil). Ret e vo sevel taolennoù gant daou vann emichañs. N'eo ket an afer hini doujañ da reolennoù ar gumuniezh, doujañ da liestelezh ar soñjoù, ne lavaran ket. Talbennoù unvanet diouzh divizoù ar gumuniezh, gerioù daou pe dri furm dezho dindanno. Ne c'hell ket divizoù ar gumuniezh bezañ reolennoù yezh. Ur momed distabil hepken. --Ch. Rogel 5 C'hwe 2007 da 23:30 (UTC)\nNa brav e vije gwelet ar furnezh-se o trec'hiñ d'ar c'hoant da c'hoari ar reolierien vihan! Bianchi-Bihan 5 C'hwe 2007 da 23:41 (UTC)\nPa vez meur a furm testeniaet e brezhoneg eo ret doujañ d'ar stummoù-se evel-just (dreist-holl nompas heuilhañ skouer geriadur An Here a dibab nemetken ur stumm hep menegiñ stummoù boutin-tre!!!), met war tachennoù nevez (evel hini treuzkrivadur ar gresianeg e brezhoneg) eo mat sevel reolennoù sklaer. Pouezus-tre eo al labour a gas Neal war-raok, ha mat vije d'an holl kenlabourat gantañ...Benoni 5 C'hwe 2007 da 23:45 (UTC)\nMar plij striv da virout urzh ar respontoù en urzh : darn ha n'int ket merourien a zeu a-benn. Adlakaet ganin da skrid en e lec'h, hervez an eur.\nGra ivez gant gerioù ar geriadur: testeniekaet.\nA-du on ganit 'hed an neudenn: doujañ ouzh ar brezhoneg zo ret: pa vez treuzskrivet gresianeg evel-just, hag e kement degouezh a c'hallfe bezañ a-hend-all: dibab nemet ken ur stumm zo galleg. Met war a seblant n'eus ket ezhomm da ober gant ar brezhoneg evit reoliñ anezhañ e rouantelezh wikipedia. Bianchi-Bihan 9 C'hwe 2007 da 19:49 (UTC)\nVotiñ a ran a-enep kemm reolennoù ar skritur[kemmañ ar vammenn]\nBianchi-Bihan 5 C'hwe 2007 da 07:27 (UTC)\nVotiñ a ran a-du gant kemm reolennoù ar skritur[kemmañ ar vammenn]\nDibab a ran chom hep votiñ[kemmañ ar vammenn]\nEvit poent.Shelley Konk 5 C'hwe 2007 da 14:02 (UTC)\nAr vot-mañ zo siek anezhañ pa ra van da lakaat an dud da grediñ e vije en em glevet war an doare da dreuzskrivañ anvioù divoutin estren mont a-enep an doare-skrivañ a vez implijet evit skrivañ ar gerioù brezhonek boutin. Kentoc'h eo savet ar vot-mañ evit mirout ouzh an dud a sevel reolennoù stroll a c'hallje dislavaret dibaboù hiniennel an implijer a ginnig votiñ amañ. Fulup 8 C'hwe 2007 da 18:40 (UTC)\nSoñjoù[kemmañ ar vammenn]\nUn evezhiadenn siek eo honnezh. Klask a ra ur merour lakaat an dud da grediñ e c'hall daou verour all pe dri e bedig ar wikipedia, furnez ha deskadurezh gante forzh pegement evel ma tiskouez an holl oberennoù brezhonek embannet gante betek-hen, dibab petra eo ar stummoù a rank an dud all ober gante. Un tamm lorc'h a c'hall bout yac'h, un tamm uvelded a vez gwelloc'h e degouezhioù zo. E-barzh hemañ dreist-holl. Bianchi-Bihan 8 C'hwe 2007 da 20:25 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_05_bloaz_2007&oldid=146256 »


Frederig Danmark (1753-1805) - Wikipedia\nFrederig Danmark (1753-1805)\nUr pennad Frederig Danmark zo ivez.\nAr priñs Frederig Danmark (ganet d'an 11 a viz Here 1753 e Kopenhagen, marvet d'ar 7 a viz Kerzu 1805 e Kopenhagen ivez) a oa mab d'ar roue Frederig V Danmark ha d'e eil pried Juliane von Braunschweig-Wolfenbüttel.\nAr priñs Frederig\nPoltred ar rouanez Juliane von Braunschweig-Wolfenbüttel, mamm ar priñs Frederig, gant Vigilius Eriksen (1722-1782)\nEñ e oa ar mab nemetañ a chomas bev eus unaniezh Frederig V gant e eil pried. Nammet e oa.\nPa varvas ar roue Frederig V Danmark en 1766 e voe anvet e vab Christian VII, breur henañ Frederig, da roue. Met barradoù follentez en deveze ar roue yaouank. E gwirionez edo ar galloud adalek 1770 entre daouarn ar rouanez nevez Caroline Mathilde von Hannover hag he fried-kleiz Johann Friedrich Struensee, medisin ar roue. Levezonet e oa o folitikerezh gant mennozhioù ar frankizouriezh, ma savas an noblañsed en o enep.\n2 An niz o vont da roue\nAr rouanez Juliana Maria a gemeras perzh en 1772 en taol-Stad a ziskaras Struensee hag a harluas Carolina Matilda. Neuze e lakaas envel he mab, ar priñs Frederig, da rejant, hogen etre daouarn e vamm e chomas ar galloud. Ur gouarnamant a-du gant ar gwashañ mirourien e voe hini ar rejantez hag he ministr Ove Høegh-Guldberg.\nAn niz o vont da roueAozañ\nHogen ur Frederig all a oa o c'hortoz e dro. Frederig ivez e oa anv mab ar roue foll, ha hennezh a dennas ar galloud digant e vamm hag e eontr pa gemeras ar rejañs en 1784, da 16 vloaz.\nRen a reas ar vro neuze e-lec'h e dad Christian VII, hag anvet e voe da roue goude marv e dad.\nGoude an taol-Stad e chomas ar priñs Frederig Danmark hep levezon el lez. Met mab ebet ne chomas bev d'e hanterniz roue, setu ma c'hallje bezañ anvet da ren adarre war-lerc'h ar roue. E vab Christian VIII (1786-1848) avat an hini a renas war-lerc'h Frederig pa varvas hennezh.\nDimeziñ a reas e 1774 da Sophie Friederike von Mecklenburg (1758-1794). Meur a vugel o devoe, en o zouez :\nChristian VIII (1786-1848), a zeuas da vezañ roue Danmark e 1839.\nGoude tan-gwall palez Christiansborg Palace e 1794 ez eas ar priñs Frederig da chom e palez Amalienborg gant e diegezh. Sophie Frederike a varvas er bloaz-se en-eeun, ur pennadig war-lerc'h o dilojadenn. Frederig a vevas 11 vloaz c'hoazh, ken na varvas en Amalienborg d'ar 7 a viz Kerzu 1805.\nAdtapet diwar « https://br.wikipedia.org/w/index.php?title=Frederig_Danmark_(1753-1805)&oldid=1767777 »\nDernière modification le 3 Gwe 2017, à 18:00\nKemmoù diwezhañ degaset d'ar bajenn-mañ d'an 3 Gwe 2017, da 18:00.


Plankenn-ruilh - Wikipedia\nUr skateboard modern\nUr skateboard eus ar bloavezhioù 1970\nUr plankenn-ruilh, pe planken-ruilh, pe skateboard (e saozneg), a zo ur benveg sport savet gant ur plankenn (pe planken) koad, dindanañ ez eus staget daou ahel (trucks) a zalc’h ar rodoù. Implijet e vez ar plankenn-ruilh evit pourmen pe evit ober fiñvoù liesseurt (tricks), e kêr pe e lec’hioù aozet a-ratozh, hag anvet skatepark. Ar re a implij plankennoù-ruilh a zo anvet skaterien, diwar ar ger saoznek skater.\nUr plankenn-ruilh, gwelet e vez an truck hag ar rodoù\n1 Perzhioù teknikel ur skateboard\n1.2 Spot ha lezenn\n2 Sport pe arz\n3 An dilhad skater\n4 Gerioù saoznek\n5 Sport an arvar\n6 Pro Skaterien vrudet\n7 Tud deus ar vro\nPerzhioù teknikel ur skateboard[kemmañ | kemmañ ar vammenn]\nUr plankenn-ruilh a zo dezhañ meur a damm :\nAr plankenn koad (pe board) eo al lodenn bennañ. Meur a stumm ha meur a vent a gaver. Peurliesañ eo savet diwar koad skav eus Kanada, hag etre 7 ha 12 gwiskad koad a zo. Renket e vez ar plankennoù-ruilh hervez o ledander, hag a c’hall bezañ etre 7,4 biz meud (190 mm) – ar re-se a vez implijet peurliesañ er street– betek 8,5 biz meud (216 mm) (ar re solutañ). Lod brasañ ar skaeterien a vicher a implij plankennoù 8 biz meud da nebeutañ. Ouzhpenn al ledander ez eo hirder ha krommadur ar plankenn a ra e zibarder. Re zo a zo warno un dresadenn stag ouzh ur skater brudet, graet e vez pro-model eus ar re-se. War ar plankenn e lakaer ur gwiskad “grip”, ur seurt paper pegus (damheñvel ouzh paper-traezh) a vir ouzh ar skater a gouezhañ, hag a laka ar botoù da vezañ uzet buan a-walc’h.\nPenn ar plankenn a zo anvet nose (saozneg : fri), ar penn a-dreñv o vezañ anvet tail (saozneg : lost).\nAn trucks : daou a zo war pep plankenn. Biñset int ouzh ar plankenn, hag ul liamm int etre ar plankenn hag ar rodoù. Solud a-walc’h e rankont bezañ evit gouezañv kement strok a zo, ha skañv ivez, evit ma ne vefe ket direnket ar skater. Lod brasañ anezho a zo savet gant aluminiom. Ma vez stardet da vat an truck e vo stabil-tre ar plankenn, neuze e ranker pouezañ war benn ar plankenn ma venner treiñ. Ma ne vez ket stardet an truck e vo kalz aesoc’h treiñ, trawalc’h e vo d’ar skater stouiñ e gorf.\nAr c’hib-bouloù: meur a seurt a zo, renket dindan ar reolad ce ABEC eus 1 betek 9. Ar re Abec1 a zo re ziazez, solud int. Ar re Abec3 ha 5 eo ar re a gaver ar muiañ, solud ha buan int.\nAr re Abec7 ha 9 n’int ket ken solud, met buan e troont.Eizh kib-bouloù a gaver war pep plankenn.\nAr rodoù a zo savet gant polyuretan, hag o zreuzkiz a zo etre 45 ha 60 mm. Ar re vihanañ a blij d’ar re a ya da ruilhal er straedoù : aesoc’h eo fiñval ar plankenn rak izel eo ar greizenn c’hraviter anezhañ. Ar re vras er c’hontrol, n’int ket ken aes evit fiñval met stabiloc’h int, ha muioc’h a dizh a c’haller tapout ganto.\nMeur a galeter a zo, renket gant ur sifr hag al lizherenn A da heul. da heul. E-touez ar seurtoù zo e kaver 92A (evit an doare street), 95A, 99A ha zoken 101A (ar re galetañ eo, implijet dreist-holl er skatepark).\nAr biñsoù: anv holl viñsoù ur plankenn-ruilh eo. Gallout a reer o frenañ distag diouzh ar plankenn. Meur a hirder a zo dezho, dreist-holl ma laka ar skater tammoù plastik anvet pads e saozneg etre ar plankenn hag an truck. Meur a berzh od eus an tammoù plastik-se : lakaat uheloc’h ar plankenn, gwanaat ar daskren pe c’hoazh gwareziñ ar plankenn. 1 biz meud (25,4 mm) eo ment voutin ur viñs.\nAr pads: Ne vezont ket implijet kalz. Servijout a reont da zistroñsan ar stokadennoù.\nTrick[kemmañ | kemmañ ar vammenn]\nHiziv an deiz eo eo puilh an niver a drickoù. An hini aesañ eo an ollie (lamm) pe ar manual (ruilhal war ar rodoù a-dreñv nemetken, en ur chom stabil). A-raok ma vefe eus an ollie e lamme ar skaterien dre ober ur fiñv anvet boneless pe no comply : rankout a raent sevel ar plankenn dre skeiñ o zroad war al leur (pe gant an dorn evit ar fiñv anvet boneless).\nSpot ha lezenn[kemmañ | kemmañ ar vammenn]\nDieub eo spered ar skaterien, da lavret eo e soñj dezho e c’haller pleustriñ war forzh pe arrebeuri-kêr. Peurliesañ ne sav ket a-du ar re a ren ar c’hêrioù, ha setu perak e vez aozet muioc’h-mui a skatepark, gouestlet d’ar pleustriñ war ar skateboard pe war sportoù an arvar all. E meur a c’hêr ez eus bet savet lezennoù diwar-benn ar skateboard. E Pariz da skouer ez eo difennet implijout ur skateboard evit pourmen.\nSport pe arz[kemmañ | kemmañ ar vammenn]\nAlies en em c’houlenner hag ur sport pe un arz eo mont war ur plankenn-ruilh. Ma’z eo gwelet evel ur sport e talvez e ranker pleustriñ alies a-benn tizhout ul live bennak ha gounit kenstrivadegoù. Ma’z eo gwelet evel un arz e talvez e ranker strivañ a-benn ober fiñvoù brav, tost ouzh an dañs.\nAn dilhad skater[kemmañ | kemmañ ar vammenn]\nAbaoe un dek vloaz bennak e weler e vez bepred gwisket ar skaterien gant t-shirtoù ledan ha bragoù ken ledan all. An doare “baggy” d’en em wiskañ eo. An dro-lavar "Big pants, small wheels" (bragoù bras, rodoù bihan) a gaver zoken e saozneg. Pouezus eo ivez ar botoù : tev int ha tev ivez o lasoù.\nGerioù saoznek[kemmañ | kemmañ ar vammenn]\nDre ma teu ar plankenn-ruilh eus ar Stadoù-Unanet ez eo stank ar gerioù saoznek a implijer evit komz diwar-benn ar plankennoù-ruilh. Evit a sell ouzh ar fiñvoù (trick) e kaver : varial kickflip pe c’hoazh boardslide. Ar c'hrapennoù a vez anvet half-pipe pe quarter-pipe.\nSport an arvar[kemmañ | kemmañ ar vammenn]\nPeurliesañ e vez gwelet ar skaterien evel tud a ra ur sport arvarus. Heñvel eo ar skateboard ouzh an holl sportoù riklañ evel BMX, X-board, streetboard, longskate, surf, skimboard, windsurf, kitesurf ha snowboard.\nPro Skaterien vrudet[kemmañ | kemmañ ar vammenn]\nAlan "Ollie" Gelfand (ijinet an ollie gantañ )\nAndrew Reynolds (krouer Altamont Apparel ha manager skipailh Baker skateboards)\nDanny Way (krouer ar merk Plan B, tapet gantañ rekord al lamm hirañ hag uhelañ war ur grapenn)\nGeoff Rowley (ijinet ar fiñv Rowley Darkslide gantañ)\nJamie Thomas (krouer Zero Skateboards)\nNatas Kaupas (ijinet gantañ ar fiñvoù wallride ha natas spin)\nRodney Mullen (gantañ un ugent fiñv bennak, kickflip en o zouez)\nStevie Williams (krouer ar merk DGK)\nTony Hawk (ar skater brudetañ, an hini kentañ a reas ar fiñv 900°, krouer Birdhouse ha kevranneg ar merk Hawk\nTud deus ar vro[kemmañ | kemmañ ar vammenn]\nBasile Danet (Krouet en doa Fiskal Paradiyz e Plañvour)\nKlez Brandar (Krouet en doa Loukoum Skateboards e Praha)\nDamien Le Marer\nAdtapet diwar « https://br.wikipedia.org/w/index.php?title=Plankenn-ruilh&oldid=1916466 »\nKemmoù diwezhañ degaset d'ar bajenn-mañ d'an 17 Du 2021, da 13:09.


Pajenn:Ar Prat - Nozveziou an arvor, 1909.djvu/10 - Wikimammenn\nPajenn:Ar Prat - Nozveziou an arvor, 1909.djvu/10\ner c’helaouennou brezonek ha klask a reas marvailhou kaeroc’h c’hoaz eget ar re genta – ma c’haller, da vihana, kaout kaeroc’h kontadennou eget ar re a zo en e genta dastumad. En deiz a hizio en deus eur bern pennadou en e di, bet moullet dija, dindan e hano, aman hag a-hont war Groaz ar Vretoned, Feiz ha-Breiz, Almanag K. B. B., pe chomet divoull en e baperou. Goude beza o c’hutuilhet n’halle ket, hep beza digar, o miret evitan e-unan. Rak-se war bedennou start e vignoned en deus graet eun dibab etouez e wella istoriouigou hag e teu adarre, kenvroiz ker, d’o c’hinnig d’eoc’h dindan an hano kaer : Nosveziou an Arvor.\nKlaoda Ar Prat a zo eur Plougastellad, eus gouenn paotred ar sivi, paotred start en o c’hredennou ha mirerien touet o giziou kantvloaziek.\nAl laouenan a gar ato\nE doen ha kornig e vro !\nAn den ive, koulz hag al labouz, a blij d’ezan an ti bihan e leac’h m’eo ganet, hag eur wech divroet e kar dizrei, eur wech an amzer, d’ar c’hornig douar a welas deiziou eürus e vugaleaj.\nDreist pep loden all a Vreiz, Klaoda a gar gourenez Plougastel. Er barrezig koant-se en deus tremenet bloaveziou tenera e yaouankiz. Eno, gant e gamaladed, en deus redet, diarc’hen, e benn noaz, a dreuz ar parkadou sivi, ar brug hag al lanneier. Nag e kare dija d’an ampoent kaerderiou e vro ! Nag e plije d’ezan chom pennadou hir d’arvesti ouz\n… ar c’herreg, peulvaned graet gant mein,\nSavet ganto en Nenvou linen rouzet o c’hein ! \nEn e bennadou eürusted, nag e kare, gant e vignoned, mont da gonta e levenez d’ar reier-ze hag a\n…gemere loden en o flijaduriou\nHag a responte skiltrus d’o holl c’hoarzadennou !\n↑ Brizeux ; Furnez Breiz.\n↑ Klaoda : Mouez Reier Plougastel.\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/10&oldid=158249 »\nKemmoù diwezhañ degaset d'ar bajenn-mañ d'an 9 Ebr 2020, da 22:23.


Lysandros (henc'hresianeg : Λύσανδρος), marvet e 395 kent JK, a oa ur jeneral eus Sparta a oa bet lakaet e penn morlu ar geoded-se hag a faezhas Ateniz en Aigos Potamoi e 405 kent JK. Bloaz war-lerc'h e teuas a-benn da lakaat Ateniz da godianañ, hag ec'h echuas evel se Brezelioù ar Peloponnesos. Aozañ a reas hegemoniezh Sparta war Vro-C'hres e-pad dek bloavezh diwezhañ e vuhez a-raok mervel e-doug ur seziz.\nLysandros a glaskas neuze sevel ur morlu kreñv evit Sparta, en Efesos, hag a vefe gouest da dalañ ouzh hini Ateniz,. Klemm a reas en un doare fin diwar-benn ar satrap Tissafernes, un enebour da Gyros, o tamall dezhañ bezañ bet prenet gant Alkibiades. Profañ a ra Kyros dezhañ neuze ur skoazell arc'hant bras-kenañ, anezhi war-dro 10 000 dareg, da lâret eo 200 000 drac'hma. A-drugarez dezhi e c'hall Lysandros kreskiñ gopr ar verdeidi, a dremen eus teir da beder obolenn. Evel se e c'hall Lysandros tuta pareadoù hep poan ha memes sachañ roeñverien e enebourien da labourat evitañ.\nAncient/classical history (Lysandros)\nLysandros hervez Ploutarc'hos The Internet Classics Archive\n↑ "Spartans, a new history", Nigel Kennell, 2010, p. 126.\n↑ "Spartans, a new history", Nigel Kennell, 2010, p. 127.\nAdtapet diwar « https://br.wikipedia.org/w/index.php?title=Lysandros&oldid=1984768 »\nKemmoù diwezhañ degaset d'ar bajenn-mañ d'an 4 Ebr 2022, da 20:09.


Dilennadegoù rannvro 2015 : selaouit en dro an dud war ar renk\nLundi 23 novembre 2015 à 19:33 - Mis à jour le lundi 30 novembre 2015 à 19:58 -\nPar Joan Bizien, Pauline Kerscaven, France Bleu Armorique, France Bleu Breizh Izel\nAdalek al Lun 23 a viz Du ha betek ar Merc’her 3 a viz Kerzu e vez pedet bep noz e keleier 7e unan a zo war ar renk evit an dilennadegoù Rannvro a vo d’ar 6 ha d’an 13 a viz Kerzu. Setu roll an dud pedet. Gallout a reoc’h goude adselaou an atersadennoù.\nD'ar 6 a viz Kerzu e vo tro kentañ an dilennadegoù rannvro\nLun 23 a viz Du : Gaël Roblin, e-penn al listenn Breizh o stourm ! (dizalc'hour)\nAdselaouit atersadenn Gael Roblin ouzh mikro Joan Bizien\nMeurzh 24 a viz Du : Tudi Kernaleguen, doktor war ar skiantoù-politikel\nTudi Kernaleguen a oa war-eeun ganeomp.\nMerc’her 25 a viz Du : Yann-Fañch Kerneis eus listenn Europa Ekologiezh Ar re C’hlas Breizh, Un hent all evit Breizh, gant René Louail\nYann-Fañch Kerneis war listenn Europa Ekologiezh ar re C'hlas\nYaou 26 a viz Du : André Lavanant, Breizh evel-just, gant Christian Troadec (kleiz diseurt)\nSelaouit atersadenn Andre Lavanant\nGwener 27 a viz Du : Gérard Gwenn, tost eus ar strollad Talbenn an tu kleiz, gant Xavier Compain\nGérard Gwenn o komz e anv Talbenn an tu kleiz\nLun 30 a viz Kerzu : Hervé Guelou evit al listenn Choaz Breizh, gant Marc Le Fur (tu-dehoù, ar Republikaned hag ar c’hreiz)\nHervé Guelou, war-eeun war France Bleu Breizh Izel.\nMeurzh 1añ a viz Kerzu : Bertrand Deléon, e-penn al listenn Trawalc’h, Breizh Dizalc’h ! (dizalc'hour)\nBertrand Deléon war-eeun war France Bleu Breizh Izel.\nMerc’her 2 a viz Kerzu : Paul Molac, Breizh gant Jean-Yves Le Drian (strollad sokialour ha kleiz diseurt)\nPaul Molac war-eeun war France Bleu Breizh Izel\nLes représentants de ces listes ne nous ont pas proposé d’interlocuteur pour répondre à nos demandes d’interview en breton. Gant pennoù-bras al listennoù-mañ n’eo ket bet kavet brezhoneger ebet evit respont d'hor goulennoù :\nDebout la France (droite souverainiste), Jean-François Foucher\nFaire entendre le camp des travailleurs (Lutte ouvrière) Valérie Hamon\nPolitiqueE brezhoneg : la première année de mandat de la jeune maire du Trévoux (Finistère)


Kaozeadenn Implijer:LapinNij - Wikipedia\nSalud, LapinNij, Un degemer c'hwek a roomp dit war ar Wikipedia e brezhoneg\nDemat, LapinNij. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Y-M D (kaozeal) 5 Kzu 2014 da 15:54 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:LapinNij&oldid=1603870 »\nKemmoù diwezhañ degaset d'ar bajenn-mañ d'an 5 Kzu 2014, da 15:54.